open-index/open-wikipedia-markdown huggingface dataset:
歐拔·愛因斯坦

**歐拔·愛因斯坦**（，）係一位理論物理學家。佢最出名嘅係發表咗相對論，另外喺量子力學、統計力學、同埋宇宙學方面都有好大貢獻。佢對光電效應嘅量子解釋重喺1921年得到諾貝爾物理學獎。好多人都話佢係20世紀最偉大嘅科學家。

## 生平
### 童年到大學
1879年3月14號，愛因斯坦喺德意志帝國符騰堡王國嘅烏姆出世。1880年，成家人搬咗去慕尼黑。

佢學講嘢學得慢，佢爸爸媽媽都好擔心。兩歲之後，佢先學識講嘢。屋企人都驚佢第時會有學習障礙。可能係因為學習障礙，又或者因為怕醜，又或者因為佢個腦結構特殊。最近，有人話愛因斯坦應該係患咗亞氏保加症（Asperger's Syndrome），係自閉症嘅一種。因為當時呢個病未畀人發現，佢父母仲以為佢係低能。

唔知係四歲定五歲嗰年，佢爸爸送咗個指南針畀佢。佢發現，有啲睇唔到嘅嘢牽引住枝針。後來，愛因斯坦話嗰次嘅經驗係佢一生中最有啟發性嘅一次。

愛因斯坦話自己之所以諗得出相對論，正係因為細個時學嘢慢，遲過其他小朋友開始思索時空，到嗰陣思想已經比較成熟。

### 婚姻、關係同埋仔女

1987年發現同公開嘅愛因斯坦同馬里奇嘅通信顯示，1902年初，當馬里奇返諾維薩德探佢父母嘅時候，佢生咗個女，叫莉瑟爾。當馬里奇返返瑞士嘅時候，冇帶埋個女返嚟，個女嘅命運仲係未知之數。愛因斯坦喺1903年9月寫嘅一封信暗示，個女可能俾人收養咗或者因為猩紅熱喺嬰兒時期死咗。

愛因斯坦同馬里奇喺1903年1月結婚。1904年5月，佢哋嘅仔漢斯·阿爾伯特喺瑞士伯恩出世。佢哋嘅另一個仔愛德華喺1910年7月喺蘇黎世出世。喺愛德華出世前幾個月，愛因斯坦寫俾瑪麗·溫特勒嘅信入面，佢形容佢對妻子嘅愛係「誤導」，仲感嘆如果佢娶咗溫特勒，佢可能會過到「錯失咗嘅生活」：「每分閒暇，我都會滿懷愛意咁諗起你，我好唔開心，只有男人先會咁。」

1912年，愛因斯坦同埃爾莎·勒文塔爾開始咗一段關係，埃爾莎係佢媽媽方面嘅表姐，亦係佢爸爸方面嘅表姐。 當馬里奇喺1914年4月同佢搬去柏林唔耐之後發現佢嘅不忠行為，佢就帶住漢斯·阿爾伯特同愛德華返咗蘇黎世。 愛因斯坦同馬里奇喺1919年2月14日以分居五年為理由獲准離婚。 作為離婚協議嘅一部分，愛因斯坦同意如果佢贏得諾貝爾獎，佢會將獲得嘅獎金俾馬里奇；兩年之後佢真係贏咗個獎。

愛因斯坦喺1919年同勒文塔爾結婚。 1923年，佢開始咗同一個叫貝蒂·諾依曼嘅秘書拍拖，佢係愛因斯坦好朋友漢斯·莫桑嘅外甥女。 不過，勒文塔爾仍然對佢忠誠，1933年佢移民去美國嘅時候都陪住佢。1935年，佢被診斷出有心臟同腎臟問題。佢喺1936年12月過身。

耶路撒冷希伯來大學喺2006年公開嘅一批愛因斯坦信件，再加咗幾個同佢有過戀愛關係嘅女人名。當中包括瑪格麗特·勒巴赫（一個已婚嘅奧地利女人）、 埃絲特拉·卡岑埃倫博根（一個富有嘅花店老闆）、托尼·門德爾（一個富有嘅猶太寡婦）同埃塞爾·米查諾夫斯基（一個柏林社交名媛）。喺同勒文塔爾結婚期間，佢仲同佢哋一齊過，仲收過佢哋嘅禮物。 喺做咗鰥夫之後，愛因斯坦同瑪格麗塔·科嫩科娃短暫拍過拖，有啲人認為佢係俄羅斯間諜；佢老公，俄羅斯雕塑家謝爾蓋·科嫩科夫，喺普林斯頓嘅高等研究院創作咗愛因斯坦嘅銅像。

愛因斯坦嘅仔愛德華喺二十歲左右嘅時候出現嚴重嘅精神病，之後就被診斷出患有精神分裂症。 佢後半生都係由佢媽媽照顧，或者暫時喺精神病院度住。佢媽媽過身之後，佢就永久住進咗蘇黎世嘅布爾格赫茨利精神病醫院。

## 貢獻
1905年係愛因斯坦嘅奇跡年。嗰年，佢喺《物理年鑑》度發表咗四篇論文：3月18號收件、6月9號發表嘅《關於光嘅產生同轉變嘅一個啟發性觀點》；5月11號收件、7月18號發表嘅《熱嘅分子運動論所要求嘅靜止液體中懸浮粒子嘅運動》；6月30號收件、9月26號發表嘅《論運動物體嘅電動力學》；同埋9月27號收件、11月21號嘅《物體嘅慣性關唔關佢所含嘅能量事？》。呢四篇論文分別係關於光電效應、布朗運動、狹義相對論同質能等價嘅。

後來佢又寫咗一啲有關時空，物質嘅理論。不過，因為嗰陣時大部分人都睇唔明佢嘅理論，或者因為佢嘅論文太過超前，導致佢無法得到應有嘅尊重。而依家同以前最大唔同嘅係，我哋開始尊敬佢，而唔係當佢癲佬。

## 屋企同私生活

佢第一任老婆係米列娃，兩人係大學同學。1902年，大女莉莎出世，但米列娃並冇帶莉莎返嚟柏林見愛因斯坦，所以冇人知莉莎去咗邊。根據愛因斯坦響一年之後寫畀米列娃嘅信入面，呢次最後一次提起莉莎，之後就唔見愛因斯坦提起佢，令人懷疑莉莎可能畀人收養或者夭折咗。

1903年尾，愛因斯坦正式同米列娃結婚，先後生咗兩個仔，大仔叫漢斯，細仔叫愛德華。但係佢同米列娃過得並唔開心，愛因斯坦曾經同初戀瑪莉寫信，話自己受到「只有男人先感受到嘅不快樂」。之後米列娃帶兩個仔搬去蘇黎世，而愛因斯坦就留響柏林。

1919年，愛因斯坦正式同米列娃離婚。同年6月，愛因斯坦同遠房親戚艾莎結婚，兩個人有一個契女瑪格。後嚟為咗唔畀納粹德國打，佢哋1933年搬咗去普林斯頓。兩年之後，艾莎同時有心臟病同埋腎病，一病不起，最終響1936年死咗。之後經契女瑪格介紹，愛因斯坦識咗瑪嘉她（Margarita Konenkova），之後仲同佢拍拖。

二仔愛德華1930年嗰陣因為長期研究精神分析而導致思覺失調，長年需要阿媽，最終響1965年死咗。而大仔漢斯就去咗美國，後嚟做咗一個水利工程師，仲係美國水利工程學嘅權威之一。漢斯有三個仔，分別係大仔巴克納、二仔克勞斯同埋三仔大衛，而後嚟漢斯契咗個女依芙蓮（Evelyn Einsten）。但係響呢四個仔女入面，就淨係得巴克納同依芙蓮可以成年。

## 攷

## 連出去

* Einstein Archives Online 
* Relativity Animations 
*  (complete texts, downloadable, no charge) 
* Einstein Audio Clips
* The United States Federal Bureau of Investigation's "Freedom of Information Act Index" entry for Albert Einstein
沙灣 (香港)

**沙灣**（，），又叫做**開叉灣**，喺香港南區西面，摩星嶺嘅南邊同埋大口灣嘅西北。而家嗰度係療養院嘅集中地。

## 著名地點
*香港大學何鴻燊體育中心
*香港大學李嘉誠醫學院
*麥理浩復康院
*根德公爵夫人兒童醫院

## 主要交通道路
*4號幹線（堅尼地城至香港仔段，規劃緊）
*域多利道
*沙宣道

## 公共交通
:以下剩係列出全日都行走嘅巴士同小巴線
* 巴士
** 城巴：**M47**
** 新巴（過海隧道巴士）：**971**

* 小巴
** 綠色專線小巴
*** 進智公交：**58**、**59**

另外港鐵公司而家研究緊起南港島線嘅可行性。

## 睇埋
*南區
*薄扶林
三藩市

（）係美國加利福尼亞州嘅一個城市，早年因發現金礦，有大量移民嚟到呢個地方。唐人又叫佢做**金山**。後來太平洋嘅另一邊，澳洲墨爾本都發現金礦，所以澳洲嘅叫新金山，三藩市就叫做**舊金山**。當地唐人亦叫佢做**大埠**，對應「二埠」沙加緬度同「三埠」士德頓。

三藩市人口喺美國排第十四同埋喺加州排第四。城市喺三藩市半島北角同埋係三藩市灣區嘅中心，西邊對住太平洋，東邊同北邊對住三藩市灣。

## 史
公元前3000年已經有印第安人住喺家下三藩市嘅地區，但係到1769年先有西班牙人發現呢度。1821年墨西哥從西班牙獨立之後呢度由墨西哥管。美墨戰爭期間美國海軍起個加州共和國（或者叫熊旗共和國）。

## 地理
三藩市喺加州主要嘅地震區。歷史上最大地震喺1906年，喺1851年、1858年、1865年、1868年同1989年都發生過大型地震。最近嘅地震喺2014年。

市區係典型嘅丘陵地帶，城內多上落斜嘅街道。市內有三個最出名嘅山坡：Nob Hill、Russian Hill同埋Telegraph Hill。

## 人口
三藩市人口喺2000年科技泡沫期間去到最高點，有776,733人。三藩市每平方英里16,000人嘅人口密度係全美國大城市第二高，僅次於紐約市。三藩市係三藩市灣區傳統上嘅商業文化中心，亦係「聖荷西—三藩市—奧克蘭」綜合統計區嘅構成部份之一，總人口有超過700萬人，喺2000年美國人口普查嗰時係第五大嘅統計區。

三藩市係一個以少數族裔佔多數嘅城市，因為非拉丁裔白人少過44%嘅總人口；亞裔（大部份係華裔）佔咗總人口31%；各拉丁裔族群總共佔總人口14%；非洲裔佔總人口8%，少過全美國非裔人口比例。成世都住喺三藩市嘅市民唔多，只有35%嘅市民喺加州出世，而有39%嘅市民喺外國出世。

三藩市有全美國各個縣之中最高比例嘅同性伴侶家庭，三藩市灣區亦有比美國其他都會區高嘅同性伴侶家庭比例。男同性戀多過女同性戀；據估計，五個35歲以上嘅男性人口就有一個係同性戀。

三藩市家庭喺2005年嘅每年收入中位數係$5萬7496，係全美國大城市之中排第五高。同美國其他地方趨勢一樣，中收入家庭嘅向外遷移造成三藩市唔小貧富差距，同時亦造成兒童僅佔14.5%嘅人口比例，比美國其他大城市都少。但係，三藩市得7.8%嘅家庭生活喺貧窮線之下，比全國平均少，亦係喺人口普查局統計之中最少嘅大城市之一。

流氓係三藩市自1980年代起經常面對嘅問題之一，亦係個具有爭議性嘅問題。一般相信三藩市係美國大城市之中流氓比例最高嘅城市。2003年嘅刑案同埋產物案犯罪率係每10萬人各有742和4943件，比全國平均要高。三藩市喺呢兩個犯罪案統計喺美國50大城市之中分別排第32同埋第38名。

## 文化
### 文化區域
三藩市各個區域都有唔同嘅文化風格：

#### 唐人街（Chinatown）
華人集中地，就好似中國嘅「街市」（準確啲講係似「菜市場」），但係每日都有好多遊客光臨。

#### The Castro
卡斯特羅區，全球最著名嘅同性戀聚腳地，類似紐約嘅格林尼治村。

#### 金融區

#### Haight-Ashbury
二十世紀六零年代嬉皮士嘅發源地。

#### Hunters Point
工業區，非常暖和。

#### 教會區（亦叫米慎區，Mission District）
三藩市市內陽光最燦爛嘅地方，原先主要係墨西哥餐館同酒吧，而家已經有唔少世界著名嘅各式餐館，重有好多嚟自南美，講西班牙話嘅墨西哥人，據聞，為數唔少係非法移民。

#### LGB Pride Parade
三藩市同志驕傲大遊行，每年六月第四個星期日，喺三藩市市區嘅市場街（Market St.）會舉行同志大遊行，係三藩市最熱門嘅觀光活動。

#### Noe Valley
啲屋大多數係維多利亞式嘅大型住宅，居民一般都好後生。

#### North Beach（北岸區）
意大利區同唐人街旁邊嘅區域，最著名係一家大蒜餐館（The Stinking Rose），所有菜餚都有大量嘅蒜。

#### Pacific Heights
同Nob Hill一樣係全市最貴嘅住宅區，可以睇到三藩市嘅全景。

#### Potrero Hill
工業區附近，山上可以睇到海灣橋同對岸奧克蘭嘅部分港口。

#### South of Market（SOMA）
市場街以南地區，酒吧，俱樂部同藝術家集中地，有好多貴嘅新建公寓。

#### 列治文區（Richmond District）
俄羅斯，阿拉伯，而呢個區有一條華人聚居嘅街道叫克萊門街（Clement Street），所以呢個區又畀人稱為「新華埠」。同日落區分割嘅係金門公園，同佢分隔嘅係海洋海濱.

#### 日落區
有人認為落日區係新興嘅唐人街，因為呢度商店大多係中國店，而且亦有好多華僑同埋華裔居民。呢個區係喺二次大戰左右建設，而家重有好多喺30年代或40年代就搬入嚟嘅退休人士。

#### 田德隆區（The Tenderloin）
市內最窮亂嘅區，有好多成人商店同電影院。路上成日見到醉酒佬，道友同乞衣，同時亦係各類罪案嘅溫床。但佢位於旅遊區同商業區嘅側邊，財富差別非常明顯驚人。


San Francisco-12-Strasse-Bay Bridge-1980-gje.jpg
San Francisco-16-Strasse-Bay Bridge-Downtown-1980-gje.jpg
San Francisco-24-steile Strasse-1980-gje.jpg
San Francisco-38-Strasse-Holzhaeuser-1980-gje.jpg
San Francisco-40-Chinatown-Haus-1980-gje.jpg
San Francisco-48-Blick auf Downtown-nachts-1980-gje.jpg
San Francisco-Golden Gate Bridge-08-von unten-1980-gje.jpg
San Francisco-Golden Gate Bridge-16-auf ihr-1980-gje.jpg
San Francisco-Golden Gate Bridge-24-Stadt-1980-gje.jpg
San Francisco-Golden Gate Bridge-30-Stadt-1980-gje.jpg


## 攷
中環

**中環**（，舊時又直譯做：**Chung Wan**、**Choong Wan**），又叫**中區**（**Central District**），係香港一地，地處香港島北岸嘅西部，域多厘城四環之一。環頭西起消防街、急庇利街、城皇街、樓梯街，東至金鐘道與灣仔相接，南便去到堅道，北便經干諾道中望海。圍起上嚟約莫有309英畝。中環自香港開埠計起，一路都係行政同商業中心，亦係香港政府、香港立法會所在地，故此有人話此地乃係「香港心臟」。

## 名
中環與中區，並非同一概念。中環個環，指唐人聚居嘅地。最初係今日中環街市對上嘅谷，有幾條涌喺處，華人在此搭屋聚居。而中區係英人地域分野。

## 風物
現時花園道同鐵崗之間個山仔，大早開埠嗰時經已欽定為政府用地。故此政府機關即如港督府、輔政司署、軍需局、兵房都通通擺響嗰處。而海關、海軍船塢、添馬艦海軍基地亦建於中環海旁。時移世易，雖則香港幾經變遷，不過舊蹟依然。

舊陣時重未曾填海，德己立街、威靈頓街嗰頭洋行多過米舖。當其時嘅洋行成棟樓都係佢嘅（亦即買斷一個地址冧把），樓下係辦公室，樓上就做職員宿舍。中環銀行亦都多到離晒譜，幾乎冚棒冷外國銀號都將總行置於中環。就咁，皇后大道中打上慢慢變成金融商業區，南便就做咗商業住宅地。外國三教九流諸如天主教、聖公會、浸信會都響中環興建總堂，愛嚟做傳教基地。後嚟重有埋西式學校，教化好多唐人子姪。

開埠初期，好多鬼佬唔妥唐人，做乜都唔滲唐人玩，中環一隅，唐人與狗唔入得。及至軒尼詩出任港督之後，至准唐人響中區買地。

時至1911年，中環經已旺到出汁，華洋薈萃、商賈雲集。享譽盛名有聖約翰座堂、港督府、舊大會堂、香港會所、畢打街舊鐘樓諸如此類。

家陣中環住宅同商業分得一清二楚。威靈頓街南便係住宅地，海旁係商業中心，石屎大廈林立，即如國際金融中心、交易廣場、置地廣場、匯豐銀行大廈、中國銀行大廈、怡和大廈。座座大廈都零舍唔同人，每每令遊客歎為歡止。

中環雖則係旺到爆嘅商業區，之但係麻雀雖小五臟俱全，區內都相當多休憩場所，好似兵頭花園、香港公園、遮打花園、皇后像廣場、愛丁堡廣場咁。其中香港公園算係好去處，至啱冚家一齊去。

區內有眾多西式古蹟，譬如話荷李活道中區警署、域多利監獄、都爹利街煤氣燈之類。

除此之外，中環裡面仲有好幾間學校，例如聖保羅男女中學、高主教書院等。

中環至有異域情懷之地，相信皇后像廣場敢認第二都冇埞敢認第一。逢親禮拜日，皇后像廣場至遮打道都轉做行人專用區，准許各種團體做騷，呂宋文化大放異彩。

## 得意街名
港英政府官名
*堅尼地道
*砵甸乍街
*羅便臣道
*般咸道
*德輔道（德輔道中、德輔道西）
*卑利街

懷舊古老街名
*利源東街
*利源西街
*高陞街
*攀桂里

## 詩
1870年，黃遵憲赴廣州考鄕試途經香港，吟詩幾首，其中不乏講及中環情形。

見當其時中環洋商共教會之新奇：

講述上中下環紙醉金迷、夜夜笙歌之情形：
大嶼山

**大嶼山**（「嶼」字有地名變讀，讀「如」；；，原爲，**南大澳**之葡音），有時亦叫**大嶼**，係香港一島，係香港各島之中最大。喺佔西南一帶。大嶼山面積有一百四十四平方公里，大過香港島百分之八十四左右。行政上，大嶼山大部分歸入離島區，但係大嶼山東北，因爲舊時居民生活靠荃灣，就歸荃灣區，當中包括陰澳、竹篙灣同埋汲水門等。

大嶼山以前交通唔方便、遠離市區，唔少地方都未開發；但因為咁，大嶼山就成為咗香港市民度假嘅勝地。之不過，二十世紀九十年代尾，赤鱲角新機場起好，有東涌新市鎮，有機場核心計劃中嘅青馬大橋同汲水門大橋，大嶼山同市區就駁通晒。香港人同遊客好易去大嶼山。

史上文獻，如鄭和之航海圖，又有大奚、小奚。**大奚**就係大嶼山，因爲島之故，又寫**大奚山**。《香港雜記》繙英文Lantao做靈濤，叫**靈濤島**或**靈濤之島**。

## 名
大嶼山，原本叫係叫**大嶼**，大島咁解。

海上面嘅島，以前都叫山，所以大嶼山都係大島咁解。

### 英文名
英文Lantau，以前多數寫做Lantao。有說係來大嶼山頂叫爛頭山，所以外國人叫佢lantau。

香港開埠前後，美國人衞三畏喺佢本書度，指明Lantao實情係南大澳（Nam-tai-o）。大澳係舊時全島最多人嘅地方，Lantao葡萄牙人記錄而來。

### 嶼字嘅發音
廣東話（有時又叫廣州話）入面，「嶼」係讀「罪」，傳聞讀「大罪山」唔吉利，所以要改讀「大如山」。但亦有可能有邊讀邊。

## 名勝
### 佛敎

* 寶蓮禪寺
*觀音寺
*靈隱寺

### 基督敎
* 聖母神學院，大水坑

### 遊樂場
* 香港迪士尼樂園

### 灣
* 梅窩（銀礦灣）
* 貝澳濕地

### 鄉
* 大澳水鄉

### 機場
* 赤鱲角機場

## 註

## 出面網站

* 離島區議會
* http://www.islandsdc.gov.hk/
* 大嶼山旅遊景點
* 離島區分界圖
* 荃灣區分界圖
強姦

**強姦**一般指男人對女人夾粗嚟嘅陰道性交，多數係犯罪。廣泛啲講，亦包括一個或多個人以暴力、威脅等手段，強迫一個或多個受害人發生嘅性行為。「強姦」嘅同（／近）義詞有**老強**、**強暴**、**姦污**、**施暴**、**性侵**以及**強制性交**等。

强姦係種性暴力，受害者嘅身體同埋尊嚴會受損。一啲犯強姦嘅人亦都可能帶有性虐待嘅性癖好。

## 意思
### 狹義
傳統上同法律上嘅強姦犯定性都係指男方而唔係女方，主要係由於生理上嘅特點——喺一般情形，要個男嘅情願，先至會性興奮，繼而扯旗，然後再插得到條㞗入去個屄度；至於個女嘅，就算唔鍾意，只要唔夠本事反抗，就阻止唔到。不過亦都有女人綁起男人，再用春藥整到佢條嘢不由自主噉舉起，然後交配嘅罕有案例。其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用。亦有針對神經嘅藥物同儀器，能夠夾硬令陰莖勃起。

### 廣義
無分男女，只要係一方夾硬令人同佢發生性關係，就係強姦。由於唔同國家嘅風俗文化都唔同，有啲國家認為，滿足到「強行發生性行為」呢個定義，就係犯強姦罪；而有啲國家法律就只限制男方而無限制女方呢一種行為，所以詞理同法理都可能有落差。

## 犯罪情況
### 聯合國數據
根據聯合國婦女署2013年統計126個國家。由數據反映發展中國家較發達國家強姦問題更加嚴重，而重視孔孟之道嘅日本、新加坡，同中華民國，當中有發展中國家，但性罪行係屬於世界上最少行列。

第一個括號顯示，每隔幾多分鐘就發生女性性侵案，數字越小案件越多。

第二個括號，指該國自世界經濟論壇2013年度《全球性別差距報告》，性別平等指數得分（冰島最高有0.8731，最低也門得0.5128）：

#### 最高人均犯罪地區
* 印度（3.3）（0.6551）

#### 較高人均犯罪地區
* 阿富汗（4.1）（？）
* 中非共和國（4.3）（？）

#### 中度人均犯罪地區
* 哥倫比亞（5.1）（0.7171）
* 也門（5.4）（0.5128）
* 馬里（5.6）（0.5872）
* 索馬里（5.7）（？）
* 美國（5.8）（0.7392）
* 南蘇丹（5.9）（？）
* 波蘭（5.9）（0.7031）
* 羅馬尼亞（6.0）（？）

#### 最低人均犯罪地區
* 中華民國（7.7）（？）
* 日本（7.9）
* 荷蘭（7.6）
* 新加坡（8.0）
*中華人民共和國（8.3）

### 中國大陸

#### 近代
據《廣西文革機密檔案資料》披露：1967至1968年間，性暴力現象好普遍。當中，完整強姦、輪姦、性虐待，乃至性暴力辱屍、毀屍記載有二百二十五個案例。按民調，女性受害者人數應當千人以上。一時間，殺人姦妻、殺父姦女竟成為廣西省區農村社會常態。
不過，文革時期官府受理都會有好多屈人食死貓案件，真正犯人多走得快好世界，最近就有媒體報導大陸有80幾歲醫生平反成功。另外有女黨員被下令強姦，例如張志新。

#### 近年
中國全國犯罪人均上係好普遍，當中性犯罪同性病（如愛滋病）屬全球性嚴重水平。聯合國科學統計為按人均犯罪同數字，中國都係全球第二名，排第一係印度，並有年增長率惡化。上海、安徽、四川、河南等地先後發生老公強迫老婆同佢做愛情況，且司法機關處理時會有分歧。婚內有無強姦，「婚內強迫性行為」係咪犯罪，理論界、司法界，同社會都有關注同爭論。綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事。近期，較出名又有國外媒體報導係指香港女導演林淑貞個案。佢疑身處中國大陸時，受到海南航空人員企圖強姦。

### 香港

自香港主權移交後，平均每年有一百幾十單案被差人列為強姦，差人重話2017年頭10月有56單，多過上年一成。根據《刑事罪行條例》（香港法例第200章）第122條：「猥褻侵犯係刑事罪行，最高可處10年監禁......」強姦定性都好合乎「國際標準」，同樣要有強迫性質，必須有陰莖插入陰道情節，先算強姦。

而強迫肛交方面，就由《刑事罪行條例》（香港法例第200章）第118B條：「意圖作出肛交而襲擊」罪所規范。

## 戰爭暴行
### 近代

軍佬搞強姦係戰爭罪，打仗時好多國家都有強姦發生。蘇聯紅軍曾經喺二戰之後佔領咗德國、波蘭各東歐地區（華沙公約國家），並做過好多姦殺暴行。歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女。重有韓戰時，中共軍人強姦過韓國婦女，至今共匪一類依然臭名遠播。根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍。根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，**強姦四十一人，通姦五百一十四人，雞姦一百五十人**。1954至1955年，最少發生20單強姦殺人事件。題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽。

大日本帝國軍妓問題上，主要係太平洋戰爭時，日軍疑用招募同強迫方式兩種手段要女人（戰敗國同日本本國都有）為皇軍提供性服務。慰安婦妓女問題主要係人道同國際法方面爭議，係指自願定強迫。不過，如果有指日軍有冇強姦軍妓以外婦女，同歸唔歸類到慰安婦上，就久不可考。反而，南韓學校教材會強調慰安婦係「性奴」，中國等反日國家，多就慰安婦問題上對現代日本存有負面情緒同偏見歧視。

## 成因同控制
由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比。因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案。相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際犯罪心理學上，罪犯可能出於對性好奇，至性飢渴同過份對性開放，對人存敵意。重有北韓出名「歡樂組」。

另外，學者研究色情經濟可能會影響性犯罪問題。因為性服務非法地區，性犯罪需求同性病傳播率都較高。但大多數性行業合法國家，例如有台灣、香港（一樓一）、荷蘭（叫雞同大麻合法國家），同成人動漫電影發達國日本、美國，強姦百份數的確較低，青少年未婚大肚比例都好低。

## 相關詞彙
**輪大米**又叫**輪姦**，指好多人迫一個人同佢哋輪流性交，以多男害一女居多，相反嘅情況好少見。用藥迷暈人哋再姦，叫**迷姦**。灌醉人哋然後姦，係**醉姦**。將不省人事（例如飲醉咗酒）嘅人帶走去性交（通常無得到對方同意），俗稱**執屍**。

**強姦民意**用嚟形容統治者違反人民意見施政，重要讕正義噉樣話係按照佢哋嘅意願嚟做好事。

## 睇埋

* 非禮
* 性騷擾
* 㚻姦
* 性病
* 愛滋病
* 人獸交
* 兒童色情
* 性交轉運

## 參考
廣東省博物館

**廣東省博物館**（）係廣東廣州嘅省級綜合博物館，響珠江新城。

## 歷史
### 文明路舊館

1957年7月19號，廣東省博物館籌備委員會成立，負責決定博物館選址同收集文物。籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置。原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東。南副樓喺1958年開始起，1959年上半年竣工。淨低主樓同北副樓因為冇錢一路都冇起。1980年代尾，拆除舊樓，起新嘅陳列大樓，1992年10月落成。

### 珠江新城館

2003年，廣東省政府決定投資8.8億人民幣，喺珠江新城起廣東省博物館新館。政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」。2004年12月12號開始起新館，2010年5月18號正式開放。

新大樓個款好似一個「寶盒」噉，主體建築四周圍都係草皮。入口附近嘅建築距離地面有23米，草皮鋪到上去。一入大樓就係一個面積有6000平方米嘅中央大廳，有38米咁高，用咗光棚來整，幾有嶺南嘅建築特色。博物館建築重用咗「剪力牆植入型混凝土巨型筒體-鋼架懸吊結構」，個展廳入面一條柱都冇。。

## 開放時間
博物館星期二至星期日期早9：00－下晝5：00開門，逢星期一休息（法定節假日同特殊情況除外），公眾需憑有效證件領取參觀飛先可以進入。

## 交通
### 地鐵
*：珠江新城站
*：大劇院站

## 參考

## 出面網頁

*
*
*
*
展拓香港界址專條

**《中英展拓香港界址專條》** （）係響1898年6月9號，由大清同埋英國響北京簽訂。

專條內容係，英國向清廷租借香港九龍界限街以北、深圳河以南嘅地方，同埋附近包括大嶼山等二百幾個島，將香港境址擴展到后海灣同大鵬灣，為期99年，直至1997年6月30號為止。不過，清政府同時間保留九龍寨城嘅管治權，兼且繼續喺九龍寨城派駐官員。

## 建議

擴展九龍界址，係1894年由遮打向港督羅便臣提出嘅。

當時香港島同九龍半島無險可守，香港個港亦唔係全個喺英治之下，有部份係大清。一旦其他敵對歐洲勢力打入香港，又或者喺大嶼山等島駐紥，到時會無得守。而且當時香港島有人口密集，鼠疫橫行，需要分散人口減低風險。同埋，香港島同九龍半島亦都無可能糧食自足，重有係工業亦要地發展。

之後由The Chamber of Commerce、The China Association同埋The Navy League力推，尤其係後者。而英國海軍同陸軍都有份提防務意見。港督羅便臣推動英國政府。而英國駐華公使竇納樂（Claude MacDonald）同大清打交道。

## 談判
1898年3月，俄羅斯帝國迫大清租旅順同大連共25年，引起英國不安，所以英國借勢迫大清租威海衞同等年期，7月1號簽《訂租威海衛專條》。同時訂下如果廣東、廣西有任何租借地，會另要求租地以求平衡。同期3月，法國想染指廣東、廣西，4月迫大清租廣東西部嘅廣州灣。英國乘機以平衡勢力為由，竇納樂迫大清畀英國擴址200英里，6月9號簽下《展拓香港界址專條》，租99年。之後11月16號，大清亦迫住租廣州灣畀法國。

## 移交

1898年6月9號簽訂之後，香港本埠並無即時公告。10號，香港本地仍然未知結果，會否全部抑或部份。

英人並無即時收地，而係等到調查完，勘定界，諗定方針先做，先至收。原因定喺1898年4月17號正式接收，因為鄉民開打新界六日戰，結果提早一日，喺4月16號，喺九龍城同大埔升旗接收新界。

## 影響

响專條約滿後，英國理應歸還新界，可惜大清政府早已滅亡，專條本應由中華民國政府繼承。但係，英國响1950年承認由中華人民共和國政府代表「中國」，並且同中華民國政府斷絕外交關係，重因為1971年，聯合國大會通過聯合國大會2758號決議，中華人民共和國政府取代中華民國政府，做咗聯合國唯一嘅代表政府，同埋聯合國安理會五大國之一，加埋1972年中英建交，因此，英國向中國就香港主權展開談判。

1970年代中期，香港商界開始留心專條約滿嘅問題，擔心港府批出嘅新界土地契約可唔可以跨越1997年，同埋港府涉及新界嘅土地契約响1997年以後重係咪有效。

1979年3月，租約將喺少於20年屆滿，為咗解決土地契約嘅問題，時任港督麥理浩爵士首度訪華，引伸出後嚟嘅「香港前途談判」。

## 註

## 出面網頁
*

## 睇埋
*香港
*香港史
*新九龍 - 界限街以北，獅子山以南的地方
*新界 - 現時定義：獅子山以北、深圳河以南的地方
九龍

**九龍**（，）一地，係香港境內中心，北連新界，南為維多利亞港，以獅子山、大老山同飛鵝山一帶嘅山脈為北界。東至鯉魚門，西至荔枝角，南為九龍半島之端尖沙嘴。西邊海面嘅昂船洲就喺行政劃分上成為九龍嘅一部分。九龍望南，對面海就係香港島。九龍全境係市區，同港島北岸市區遙遙相對。

直至2003年，九龍雖然只係得四十六點九三平方千米，但係就住咗香港三成人口。根據2006年中期人口統計，九龍住咗二百零一萬九千五百三十三人。迫夾嘅九龍，當中部份區份，更曾經長期位居世界人口密度榜首。不過香港政府好多年嘅政策實行後，將一部份人移去新市鎮，密度變到比較低。

大清時，九龍就有**九龍巡檢司**衙門，設喺九龍寨城。九龍巡檢司簡稱**九龍司**，係新安縣兩個司之一，管今日香港同部份深圳地方。

今日界限街以南嘅九龍半島，響1860年由清政府割讓畀英國，由香港政府喺行政上劃為九龍。到1898年，清政府再被迫租借界限街以北、深圳河以南嘅土地畀英國，之後香港政府就將由界限街去到到獅子山等山脈之間嘅地方叫做新九龍。今時今日，除咗別義之外，「九龍」一般係指界限街以南嘅九龍半島加埋新九龍。

## 地理
九龍同香港島曾經係一個大型火山口。九龍北界嘅山脈同港島綿綿嘅山脈形一個圈咁，就係當時火口嘅邊緣。未有任何填海之前，維多利亞港東面嘅九龍灣係淺灘同平地，而九龍半島一帶就啱啱相反，大片山頭響中間突出。維港西面長沙灣曾經係大沙灘。大角嘴係一條長長嘅半島，而九龍塘一帶就有湖有田。經過大量填海同變做都市之後，除咗山勢，已經好難認得出原本嘅自然地貌。

## 行政
自從1982年推行代議政制之後，行政劃分多以區議會選區為準。1994年之後，九龍就分為五區，分別係：
* 九龍城區
* 觀塘區
* 深水埗區
* 黃大仙區
* 油尖旺區（1994年區議會選舉，將油尖區同旺角區併埋做一個區）

而立法會選舉選區就以人口拼做兩個：
* 九龍東—包括黃大仙區同觀塘區
* 九龍西—包括油尖旺區、深水埗區同九龍城區

## 歷史

### 名嘅來源
九龍名字來由未有定論，所以有唔少傳說。有人話因為北部有九條山脈形成九條龍脈，所以叫「九龍」，但實際嗰頭附近跟本就無九座山，呢個講法似乎只係風水佬穿鑿附會。

查實「九龍」呢個名一早喺1573年明朝嗰陣已經有，不過呢個講法係根據康熙二十七年（1688年）勒文謨嘅《新安縣志》入面引述明朝舊誌嘅講法而嚟，所以未必係當代文獻，喺《新安縣志》卷八《兵刑志》第十二頁「寨船」咁講：

『明(朝)本寨舊有戰船大小五十三艘，汛地六處，各派戰船八隻分總領之。中哨船五艘，欽總統之。自萬曆十九年改設參將，陸續增至一百一十二隻，派守佛堂門外，淘濘、餓公澳、**九龍**、屯門、急水門、東西涌、餓公頭、赤灣、老萬山、浪白等處汛海』

由此可見「九龍」可能喺明朝已經出現。但查實「九龍」原本其實係一條村嘅名，叫「九龍村」，喺《新安縣志》卷三《地理志》第七頁「都里」就有「九龍村」，除咗「九龍村」重有「香港村」所以有人話香港島因為「香港村」而得名，而九龍半島就係因為「九龍村」而得名。

明郭棐響朱翊鈞做皇帝嘅萬曆年間，寫咗本粵大記，呢本書由1577年（萬曆五年）寫到1594年（萬曆廿三年）。裏面個海圖就有九龍山，畫響尖沙嘴同官富巡司之間。可能就係九龍半島上面，由紅磡到九龍城之間嘅山。

至於「九龍」點解，而家重未考究到，因為開村嘅人有條村嘅命名權，但係「九龍村」嘅人喺康熙六年（1667年）因為實施遷海政策，所以已經畀人趕走晒，而家都搵唔返「九龍村」嘅村民出嚟問，所以「九龍」嘅意思，就只有一堆穿鑿附會嘅理論，證實唔到個名嘅真正來源，但九龍確定係因為「九龍村」而命名。

### 背景
根據考古發現，九龍可能早喺東漢時就有人住。李鄭屋漢墓就係東漢時嘅墓穴。入面嘅磚面刻有大吉番禺，就證明九龍響當時係番禺管治之下。再加上2004年，響旺角鬧市掘出為數唔少嘅東漢、晉朝同埋唐朝嘅陶器同埋制作架生。足以證明九龍自東漢以嚟都有人住。

宋朝，九龍灣一帶淺灘係官府鹽場，當時就叫做官富場。鹽係當時重要產物，係生活必需品，販鹽者亦可以發達，做成壟斷。為咗防止壟斷，唔少朝代嘅官府都禁止民辦鹽場，由官府直接承包。地名官塘（依家叫做觀塘）同埋鹹田（依家叫做藍田）就係鹽場嘅遺證。

南宋末年，蒙古滅宋，宋帝趙昰同趙昺走難到官富場，響土瓜灣北一座小山休息。兩人隨軍繼續走難，而村民就叫嗰座山做聖山，山上刻字宋王臺。

喺明朝，九龍係海防要地，當時尖沙嘴又叫中門，而東面就係鯉魚門，兩個海門都係華南重要海道。海賊佔過鯉魚門後山，所以叫佢做魔鬼山。

清朝為咗管理寶安縣南境，響今日九龍城起咗座九龍寨城。
## 城市景觀

## 交通
因為九龍係香港市區嘅重心，交通一向好多發達，港鐵一開波就首先響九龍通車。、、同都經過九龍。而九廣鐵路響20世紀初由尖沙嘴打通上廣州。

唔同時九龍有唔同嘅主要街道。家吓九龍中間最主嘅路係彌敦道，向西有長沙灣道，向東有太子道，重有好多其他公路。

## 參考
國際歌

《**國際歌**》（）係國際社會主義運動嘅主題曲，流傳廣泛。原來嘅法文歌詞由鮑狄埃（Eugène Pottier，1816年-1887年）喺1871年作（嗰時係用馬賽曲（*La Marseillaise*）嘅曲調去唱），狄蓋特（Pierre Degeyter，1848年-1932年）喺1888年為呢首歌譜曲。時至今日，呢首歌已經畀人譯成好多唔同語言。

呢首歌曾經嘅第一國際同埋第二國際嘅會歌（共產國際嘅會歌並唔係呢首）。

20世紀初，好多歐洲國家，因為呢首歌有宣揚共產主義同埋無政府主義嘅歌詞而禁咗渠。

直到1944年，呢首歌一直係蘇聯嘅國歌。後來蘇聯嘅國歌改咗做《打唔散嘅聯盟》，而呢首歌就成為咗蘇聯共產黨嘅黨歌。最早嘅俄文翻譯係由Aron Kots（Arkadiy Yakovlevich Kots）喺1902年所作，發表喺倫敦出版嘅一本俄國移民雜誌*Zhizn*（《生活》）度。呢個翻譯版本包括咗原文六段歌詞嘅其中三段同埋副歌。呢首歌最廣泛流傳嘅中文版本就係由俄文版翻譯而成嘅。

呢首歌喺世界各地嘅共產黨人、社會黨人同埋社會民主黨人之間廣泛流傳，同時亦係中國共產黨嘅非正式黨歌。

佐治奧威爾喺佢嘅小說《動物農莊》入面，作咗首《英格蘭嘅鳥獸》（*Beasts of England*）用嚟影射國際歌。

## 廣東話版歌詞
曲：狄蓋特（4/4）
詞：鮑狄埃


曲：狄蓋特（4/4）
詞：鮑狄埃

群眾怒吼聲震裂壁壘，
烈火般驅走黑夜，
連貫歷史的正義呼喊，
在今日也呼喚你。
新天地由我們一手創，
讓人民力量體現，
綑鎖與貧窮全部衝破，
流熱血為真理洗擦。

堅守這最後爭鬥，
緊緊結聚為明晨，
Internationale，
要實現在這裏。
堅守這最後爭鬥，
緊緊結聚為明天，
Internationale，
要實現在這裏。


## 粤語三段歌詞


奮身，萬苦千辛嘅世人！
奮身，凍冰冰飢餓嘅人！
怨聲似驚天暴雷陣陣，
世界亂嗮怎可不挺身。
剝削嘅條例實太過分，
令奴隸完全激憤!
咪當作窮人唔敢翻身，
徹底作反絕不許胡混！

爭鬥已到了最後，
一心一意到明天，
全天下人人有份，
就必將會兌現！
（重複副歌）

莫等乜鬼嘢天使會救人，
莫等青天帝君或靈神！
自己要爭氣咪衹顧怨恨，
共同自救先至真！
偷與盜咁先會收檔，
衝破牢籠心激盪！
勇氣要全靠自己闖蕩，
趁鐵未冷先可打成鋼！

（重複副歌&times;2）

做工與耕種嘅係我們，
田間工廠駛乜靠別人！
這世上得我哋就穩陣，
怎可便宜啲好吃爛瞓！
多少肉已經畀人侵犯？
但啲烏鴉惡鷹嗰邊近，
即將會盡滅佢於早上，
燦爛嘅陽光遍照塵寰！

（重複副歌&times;2）


## 普通話版歌詞

1.起來，飢寒交迫的奴隸！
起來，全世界受苦的人！
滿腔的熱血已經沸騰，
要為真理而鬥爭！
舊世界打個落花流水，
奴隸們起來起來！
不要說我們一無所有，
我們要做天下的主人！
（副歌）

這是最後的鬥爭，
團結起來到明天，
英特納雄耐爾就一定要實現！
這是最後的鬥爭，
團結起來到明天，
英特納雄耐爾就一定要實現！
2.從來就沒有什麼救世主，
也不靠神仙皇帝！
要創造人類的幸福，
全靠我們自己！
我們要奪回勞動果實，
讓思想衝破牢籠！
快把那爐火燒得通紅，
趁熱打鐵才會成功！
（重複副歌）

3.是誰創造了人類世界？
是我們勞動羣眾！
一切歸勞動者所有，
哪能容得寄生蟲？！
最可恨那些毒蛇猛獸，
吃盡了我們的血肉！
一旦將它們消滅乾淨，
鮮紅的太陽照遍全球！
（重複副歌）


## 閩南語歌詞（可參考黑手那卡西嘅《福氣個屁》）

鬥陣，做工的兄弟姊妹！鬥陣，全世界歹命的人！
欲創造幸福的新世界，咱就愛團結起來。
資本家，剝削咱的血汗，緊起來反抗甲伊拼；
毋免驚頭家按怎鴨霸，工人鬥陣力量大！

這是工人的天下，團結起來，勞動者；INTERNATIONALE鬥陣就一定贏！
這是工人的天下，車拼相挺，向前行；INTERNATIONALE鬥陣就一定贏！

毋免求耶穌阿彌陀佛，嘛免望總統皇帝；
勞動者創造人類一切，天下原本工人的！
資本家，剝削咱的血汗，緊起來反抗甲伊拼；
毋免驚頭家按怎鴨霸，工人鬥陣力量大！

這是工人的天下，團結起來，勞動者；INTERNATIONALE鬥陣就一定贏！
這是工人的天下，車拼相挺，向前行；INTERNATIONALE鬥陣就一定贏！


## 攷

## 出面網頁

* L'Internationale
* 樂譜
* 各種語言嘅版本
* MP3格式嘅各種語言版本
* Beasts of England
萬錦廣場

**萬錦廣場**（）係加拿大安大略省萬錦一間一層商場，地址係3255 Highway 7 East，位置 Woodbine 夾7號公路東北角。

萬錦廣場响1998年開幕，而家有成兩百間舖頭。以售賣華人同其他東亞地方產品嘅商鋪為主；顧客以第一代香港同中國大陸移民較多。

## 交通
約克區公車局有3條巴士條經過呢度，分別係 VIVA 粉紅色綫、VIVA 紫色綫同1號 Highway 7，但係實際上去呢度多數會係揸車。

## 出面網頁
* 
* 萬錦廣場簡介

## 參考資料

## 書目
* 

類:約克區
類:加拿大建築
類:大多倫多地區嘅商場
香港電影金像獎

（）係香港電影業一年一度嘅盛事，而且係港產電影之中最重要嘅獎項。金像獎見證咗香港電影業嘅起跌。2003年得獎嘅《無間道》係代表作之一，嚢括咗最佳男女主角、最佳男女配角、最佳電影、最佳導演、最佳編劇等等嘅獎項。

## 最佳新演員

## 最佳女配角

## 最佳男配角

## 最佳女主角

## 最佳男主角

## 最佳導演

## 最佳電影

## 睇埋
* 香港電影金紫荊獎

## 出面網頁
* 香港電影金像獎協會嘅正式網站
香港時間

**香港標準時間**，或者叫**香港時間**（**H**ong **K**ong **T**ime，**HKT**），係香港用嘅時間，由香港天文台授時系統負責管理。香港標準時間係比協調世界時快8個鐘，即係位於東八區UTC+8。

殖民地時代早期，香港時間係靠天文台嘅天文觀測報時。香港喺1904年用格林尼治標準時間，1972年先至採用協調世界時。當國際協調時間係凌晨0:00時，香港係上晝8點。

## 歷史
香港天文台授時系統係負責香港時間嘅授時服務。1885年1月1號13:00，香港天文台喺尖沙咀警署降咗一個時間球作為報時訊號，開始咗香港時間嘅標準。當時香港時間係用當地標準時間（LMT）- UTC+7:36:41。1905年元旦，香港時間正式確定為格林尼治標準時間快8個鐘（GMT+8）。1972年1月1號，香港時間改以協調世界時作為法定時間標準。而家，香港天文台以銫原子鐘報時系統作為香港時間嘅標準，誤差僅為每日1微秒之內。

## 香港夏令時間
香港喺1941年4月1號至9月30號開始實行夏令時間，即係夏季期間嘅日子比正常時間快一個鐘。1941年12月，日軍佔領香港。喺香港日治時期，香港名義上全年採用夏令時間，實際上係令到香港時間同日本標準時間（UTC+9）一致。香港重光後，由1946年至1980年，香港時間恢復只喺夏季期間採用夏令時間，一般係4月中至10月中。1980年，香港天文台認為香港緯度比較低，唔使用夏令時間，所以取消咗夏令時間。

## 時間校對
收聽由香港電台發佈嘅六秒信號，亦可以上天文台授時服務網頁。

## 出面網頁
*香港法例第1章《釋義及通則條例》第67條：香港時間
*香港天文台 香港授時服務歷史 
*香港天文台 香港標準時間 
*香港天文台 香港夏令時間
香港外交

**香港外交**係由中華人民共和國中央人民政府授權香港政府自行處理。

香港基本法第七章第一百五十一條提到：

但中央政府喺香港亦設有「中華人民共和國外交部駐香港特別行政區特派員公署」，負責處理由中央人民政府負責管理同香港特區有關既外交事務；協助香港特區政府依照基本法或經授權自行處理有關對外事務；辦理中央人民政府和外交部交辦的其他事務。宜家好多國家喺香港都設有領事館，而招待佢哋嘅工作就由政府總部禮賓處負責。

## 中華人民共和國駐香港特別行政區特派員公署
中華人民共和國外交部駐香港特別行政區特派員公署，簡稱「外交部駐港特派員公署」，係中央政府協助香港特區行使外交權力嘅機構。根據佢哋個網站話，特派員公署主要嘅工作包括：

*幫特區官員用中國政府代表團成員嘅身份參加只係畀主權國家參加嘅國際會議。
*授權特區政府同外邊談判同埋締結雙邊協定。
*處理外國喺香港成立領事館嘅問題，幫特區政府爭取其他國家畀特區護照免簽證，頒發各類簽證同證件。
*轉達關於外國領導人、大粒佬、專機或者軍機、軍用船隻嚟香港訪問嘅問題，受理外國要喺港設立通信系統嘅問題。
*發佈同中國外交或者香港有關嘅外交事務新聞，審批外國記者返內地嘅申請，同埋審批香港記者跟國家領導人出訪嘅問題。

對一般人嚟講，特派員公署對日常生活最緊要嘅職責就係批外籍人士返內地嘅簽證，同埋幫內地或者台灣人搞出國、或者台胞返內地嘅手續。

外籍人士同內地、台灣、澳門人嚟香港同喺香港住嘅簽證係由香港特區政府入境事務處負責，而香港永久居民返內地嘅通行證正常都係由中旅社批。呢啲工作都唔駛由特派員公署做。

做過公署特派員嘅有：
*第一任　馬毓真　（1997年7月至2001年3月）
*第二任　吉佩定　（2001年3月至2003年7月）
*第三任　楊文昌　（2003年7月至2006年）
*第四任　呂新華　（2006年至2012年）
*第五任　宋　哲　（2012年至今）
　　
## 外國駐港領事館
根據香港特區政府禮賓處網站嘅資料，直到2005年5月13日為止，一共有56個國家喺香港開咗總領事館，有55個國家喺香港開咗名譽領事館。

係香港開咗總領事館嘅國家有：
*亞洲
**孟加拉國　柬埔寨　朝鮮民主主義人民共和國　印度　印度尼西亞　伊朗　以色列　日本　哈薩克斯坦　韓國　科威特　老撾　馬來西亞　緬甸　尼泊爾　巴基斯坦　菲律賓　沙特阿拉伯　新加坡　泰國　土耳其　阿拉伯聯合酋長國　越南 
*歐洲 
**奧地利　比利時　捷克共和國　丹麥　芬蘭　法國　德國　希臘　匈牙利　意大利　荷蘭　波蘭　羅馬尼亞　俄羅斯　西班牙　瑞典　瑞士　英國 
*非洲 
**埃及　尼日利亞　南非 
*美洲
**阿根廷　巴西　加拿大　智利　哥倫比亞　墨西哥　秘魯　美國　委內瑞拉
*大洋洲
**澳大利亞　新西蘭 

係香港開咗名譽領事館嘅國家有：
*亞洲
**巴林　不丹　塞浦路斯　約旦　馬爾代夫　蒙古　阿曼　斯里蘭卡 
*歐洲
**阿爾巴尼亞　克羅地亞　冰島　愛爾蘭　拉脫維亞　立陶宛　盧森堡　馬耳他　摩納哥　斯洛伐克共和國　斯洛文尼亞　烏克蘭 
*非洲
**貝寧　喀麥隆　中非共和國　剛果　剛果民主共和國　科特迪瓦　赤道幾內亞　埃塞俄比亞　加蓬　加納　幾內亞　肯尼亞　萊索托　馬達加斯加　馬里　毛里求斯　摩洛哥　莫桑比克　納米比亞　尼日爾　塞舌爾　坦桑尼亞聯合共和國　多哥　突尼斯　烏干達 
*美洲
**巴巴多斯　古巴　牙買加　蘇里南　特立尼達和多巴哥　烏拉圭 
*大洋洲
**斐濟　巴布亞新幾內亞　薩摩亞　湯加 

另外重有5個官方認可代表機構：
*國際清算銀行亞太區辦事處
*歐洲聯盟歐洲委員會香港辦事處
*國際金融公司東亞及太平洋地區辦事處及世界銀行東亞及太平洋地區私營發展部辦事處
*國際貨幣基金組織香港特別行政區分處
*聯合國難民事務高級專員署香港辦事處

外國領導人訪港期間，主要嘅禮節事宜由香港特區禮賓處安排。

## 香港居民喺內地同海外嘅保護
喺一國兩制下，香港同內地並冇領事保護嘅問題；但因為香港居民嘅身份証明文件都係香港特區政府管同簽發，內地部門同香港對應嘅部門冇任何統屬關係，所以香港特區政府喺北京開咗個駐京辦事處，裏面有個入境事務處駐北京辦事處，為香港居民提供協助，根據入境事務處網頁嘅資料，佢嘅服務包括：
*發入境許可證俾唔見咗證件嘅香港居民。（內地嘅出境許可由國內公安局簽發。）
*如果有乜嘢嚴重意外或者傷亡，幫當事人通知香港親友同提供諮詢意見。
*應當事人要求聯絡香港親友提供緊急金錢援助。
*如果香港居民喺內地被拘捕，應當事人香港親友要求向內地執法機關了解情況或提供律師資料。

香港永久居民主要都係中國籍人士，但亦都有大批外國籍人士－－包括歸化外籍嘅華裔香港人。所以香港居民喺海外嘅領事保護就比較複雜。一般嚟講，當地中國大使館或領事館會向中國籍人士（包括攞外國護照而又未申報國籍變更嘅中國籍香港居民）提供保護，而外籍人士就由佢嗰個國嘅籍國家提供保護。

不過，呢個標準亦有漏洞。用2004年印度洋大地震做例子：嗰陣時係香港聖誕節長假，所以有大批香港居民喺各個唔同東南亞國家，佢哋當中有中國籍，亦有外國籍嘅香港居民。當時唔少外籍香港居民需要聯絡喺香港嘅親友，或者需要返香港，但又唔見晒返香港所需要嘅錢同埋證件，甚至有罹難人士需要辦認係咪香港居民，呢啲都係當地中國領事館、或者外籍香港居民嗰個國籍嘅領事館一時難以代辦嘅事項，搞到呢班香港居民陷入孤立無援嘅境地。結果喺災後一個禮拜內，香港特區政府派出一支145人嘅隊伍去最多香港人嘅泰國災區成立支援中心，負責搵失蹤港人下落、補辦證件、提供應急金錢、核對同辦認身份，安排罹難者家屬認屍等。宜家特區政府入境事務處考慮緊設立一條支援熱線，幫境外港人提供全球支援服務，保障港人喺海外嘅人身安全。

## 出面網頁
*中華人民共和國外交部駐香港特別行政區特派員公署官方網站
*香港特別行政區禮賓處
*香港特別行政區駐北京辦事處
*香港特區政府入境辦事處協助在內地的香港居民服務指南
*印度洋海嘯後香港政府為海外港人提供支援
*《基本法》中華人民共和國香港特別行政區 - 第七章：對外事務
新界

**新界**（）係香港三大區域之一。1898年6月9號，英國政府同清政府喺北京簽訂《展拓香港界址專條》，租借由九龍界限街以北，至深圳河以南土地，連同附近233個島嶼，為期99年，到1997年6月30號為止。由於「從九龍界限街以北至深圳河以南」之間嘅土地並冇一個統一嘅地名，所以英國人就將呢塊土地稱為**New Territories**（*新領土*）。中文名係「新界」，可以指為「新嘅租界」嘅意思。

## 地理及政區
根據香港地政總署測繪處喺2010年10月嘅公佈，新界大陸面積有747.18平方公里。連同大嶼山等其餘233個島嶼計算，總面積就有975.23平方公里。轄下共有9個分區，每區都有佢哋嘅區議會：
* 荃灣區
* 北區
* 西貢區
* 沙田區
* 大埔區
* 葵青區
* 屯門區
* 元朗區
* 離島區

## 人口
根據2010年香港人口普查，新界人口總數3,352,856，佔全港人口51.025%。

## 離島羣

喺香港二百幾個離島入面，以大嶼山、南丫島、長洲同埋坪洲比較多人住，島上面大部分嘅自然環境同名勝古蹟一直保存住，島上嘅鄉鎮而家都仲保持住養魚、種菜、醃製等等嘅作業，亦都係本地都市人放假嘅好去處。

## 法定古蹟
*西貢滘西洲石刻	
*粉嶺龍躍頭覲龍圍圍牆及更樓
*西貢大廟灣石刻
*粉嶺龍躍頭麻笏圍門樓
*荃灣三棟屋村	
*元朗橫洲二聖宮
*大埔舊北區理民府	
*西貢東龍洲石刻
*西貢上窰村	
*西貢東龍洲炮台
*西貢龍蝦灣石刻
*粉嶺龍躍頭老圍門樓及圍牆
*大埔元洲仔前政務司官邸	
*粉嶺龍躍頭松嶺鄧公祠
*西貢佛頭洲稅關遺址	
*粉嶺坪輋長山古寺
*元朗新田麟峯文公祠
*大埔大埔頭村敬羅家塾
*大埔碗窰村碗窰
*元朗山廈村張氏宗祠
*大埔文武二帝廟
*大埔上碗窰樊仙宮
*舊大埔墟火車站
*荃灣汲水門燈籠洲燈塔
*上水廖萬石堂	
*元朗屏山鄧氏宗祠
*荃灣海壩村古屋	
*元朗屏山愈喬二公祠
*元朗新田大夫第
*元朗屏山聚星樓
*粉嶺龍躍頭覲龍圍門樓	
*西貢滘西洲洪聖古廟
*元朗廈村楊侯宮	
*粉嶺龍躍頭天后宮
*沙田王屋村古屋	
*上水河上鄉居石侯公祠
*沙頭角鏡蓉書屋	
*屯門何福堂會所馬禮遜樓
*元朗錦田二帝書院	
*元朗八鄉元崗村梁氏宗祠
*元朗八鄉上村植桂書室	
*元朗廈村鄧氏宗祠
*九龍水塘5項歷史構築物	
*城門水塘紀念碑
*沙頭角蓮麻坑村葉定仕故居
*元朗屏山坑頭村仁敦岡書室

## 新界之最
新界擁有好多香港之最：

*大帽山：全港最高嘅山
*大嶼山：全港最大嘅島嶼
*深圳河：全港最長嘅河流
*元朗平原：全港最大面積嘅沖積平原
*馬屎洲特別地區入面岩石：全港現存最古老嘅岩石
*萬宜水庫：全港儲水量最大嘅水庫
*沙田區：全港最多人口嘅行政區劃
*離島區：全港最大面積嘅行政區劃
*城門郊野公園：全港首個郊野公園
*南大嶼郊野公園：全港面積最大嘅郊野公園
*香港地質公園：全港首個世界地質公園
*青山公路：全港最長嘅行車道路同街道
*屯門-赤鱲角隧道：全港最長嘅行車隧道
*青馬大橋：全球最長嘅行車鐵路雙用懸索吊橋
*香港國際機場：全球最繁忙機場之一、全港最大單一地段（赤鱲角地段第1號，共1255公頃）
*葵青貨櫃碼頭：全球第六繁忙貨櫃港
*羅湖出入境管制站：旅客全球第二亦都係全球最繁忙貨柜車過境口岸
*船灣淡水湖：全球首個喺海入面興建嘅水庫、全港面積最大嘅水庫（1000公頃）
*香港中文大學：全港面積最大嘅院校（137公頃）、全港最大中央石油氣用戶之一（13個供氣站）
*愉景灣：全港地盤面積最大嘅住宅項目（600公頃）、全港最大中央石油氣用戶之一
*天盛苑：全港單位同埋樓宇數目最多居屋屋苑（17幢、6580伙；將來會被位於九龍嘅宋王臺居屋項目以8720伙規模，打破最多單位數目紀錄）
*逸東邨：全港樓宇數目最多嘅公屋屋邨（25幢；而按原來規劃，將以12000伙規模超越天盛苑，成為全港最大型居屋屋苑）
*葵涌邨：全港單位數目最多嘅公屋屋邨（13742伙）

## 睇多啲
* Hill, R. D., Kathy Ng, and Tse Pui Wan. "The Suburbanization of Rural Villages in the New Territories, Hong Kong." (Working Paper No. 38) (Archive) 香港大學城市研究及城市規劃中心 (Centre of Urban Studies & Urban Planning, CUSUP). 1989年4月.
* 

## 攷
大牌檔

**大牌檔**又寫**大排檔**，係廣東同香港一種好受歡迎嘅露天食肆，最大特色係冇冷氣同埋唔係太企理、有好多唔同種類嘅食品、抵食、同埋夠鑊氣。喺香港，雖然被視為香港人嘅集體回憶，但係真正嘅大牌檔到今時今日已經買少見少。直到目前為止，全香港只係剩返廿九間大牌檔，主要集中喺中環、深水埗同埋石硤尾。另外，喺一啲市政大廈熟食中心入面嘅食肆會保留些少大牌檔原有嘅風味。而喺廣東，多個地方仍然有保留大牌檔。

## 歷史
呢類無牌經營嘅熟食檔喺19世紀末開始出現，向收入低微嘅人提供包括粥、飯、麵等等嘅平嘢食。除咗中環之外，灣仔同埋跑馬地馬場周圍都有唔少熟食檔。其實，1918年跑馬地馬場大火就係由平台下面嘅熟食檔引起。另外，喺一啲碼頭附近亦有呢類熟食檔，叫做為食碼頭，專做搭船過海嘅乘客生意。 

第二次世界大戰之後嘅1945年，香港嘅殖民地政府為咗令到喺戰爭期間死傷嘅公務員嘅屋企人有嘢做，所以就發咗啲特別嘅牌照畀佢哋喺公眾地方開熟食檔。個牌上面有持牌人嘅相。因為呢種牌畀一般嘅牌大張，所以就俾本地人叫做大牌，而呢類熟食檔就順理成章叫埋做大牌檔。由嗰陣時開始，香港嘅街頭巷里就越嚟越多大牌檔。

不過到咗1956年，因為大牌檔造成嘅交通阻塞同埋衞生問題，同埋一啲持牌人喺黑市將經營權出租，政府決定唔再發出「大牌」，同時唔再畀轉讓同埋繼承牌照。

1975年之後，好多大牌檔搬咗去一啲好似尖沙咀海防道之類嘅臨時街市，又或者由市政局管理嘅市政大廈入面嘅熟食中心度經營，以便監管。為咗改善公眾衞生，政府又喺1983年起陸續向持牌人贖返呢種牌照。由於大部分持牌人都已經年紀大，同埋牌照只可以轉讓畀配偶，好多持牌人都將大牌交返畀政府，要番啲賠償。由呢個時候起，傳統嘅大牌檔就好快咁減少。

到咗而家，好多大牌檔都係生存喺熟食中心，而有部分較為成功嘅就搬咗去有冷氣嘅鋪位度經營（不過，亦有啲，好似結志街嗰間噉，就同時保留咗原來嘅街檔口）。但係，或者係因為舊式嘅大牌檔象徵住好多香港人嘅集體回憶，佢哋好多都會認為呢啲搬走咗、唔再係喺路邊開檔嘅大牌檔係唔及得舊時嘅咁好食。

## 各地大牌檔
### 香港持牌大牌檔

### 廣州大牌檔

### 澳門大牌檔
青衣島

**青衣島**（），或者就咁叫**青衣**，係香港西面水域嘅一個島，響新界南面，接近荃灣同葵涌，係香港都會區（即係市區）嘅一部分。面積約十點六九平方千米。青衣島絕大部份嘅海邊已經填晒海，而且重拼埋周圍嘅兩個島，牙鷹洲同洲仔。未填海之前，島上有東北部有三個海灣同埋漁港。佢哋就係門仔塘、青衣塘同埋青衣灣。滄海桑田，海面變晒做青衣嘅新市鎮。

青衣島四面都係海。東同北面同荃灣葵涌隔住條藍巴勒海峽。西面係馬灣海峽，南面就係維多利亞港。島上有鄉村，市區，重工業同輕工業，亦都係香港嘅油庫。以前個島好隔涉，但家下已經係香港交通樞紐，有七條橋駁住。個島係去香港國際機場必經之地，附近航道係東西海運必經。藍巴勒海峽邊，青衣島東南係九號貨櫃碼頭，係葵青貨櫃碼頭一部份。

青衣島1974年青衣大橋通車之後，就開始納入荃灣新市鎮一部份，係由長青邨開始，一直由南向北發展。青衣島發展比較散，各邨各有各核心，而最旺嘅地方響東北便，青衣港鐵站嘅青衣城。附近亦有長發邨嘅長發商場（而家「」），係領匯其中一個重要商場。舊時有青衣大街，不過已經夷平起晒樓，唔再係島嘅中心。青衣島大部份公共設施都響島東北。

## 名
青衣島英文寫做，而再早一啲又寫做。早期地圖上面，青衣島個位標咗**青衣潭**或者**青衣潭山**。青衣個名，唔知點來，不過有幾個傳說。一說青衣島個海多青衣魚，另一說係青衣以前好多船到，交易會磅衫，叫稱衣，叫叫下叫青衣。不過青衣島個名見於白玉禪師嘅讖詩「長沙左手接青羅，右攬青衣濯碧波，深夜一潭旦斗現，裡頭容得萬船過，有人下得朝陽過，十三年後必登科，若是世人尋不得，回頭轉問釣魚哥。」呢首詩傳說係鄧符協落戶岑田（今日錦田），響荃灣一個叫「半月照灣」嘅名穴度葬佢老竇，掘到呢讖詩石。長沙就係長沙灣，青衣就係青衣島。中間洋面有好多船來來往往。

青衣其實重有古名，叫**春花落**。家下青衣東南都有個地方叫春花落，嗰度有條村叫春花落。咁啱早期青衣島英文亦都寫做或者不過條村同古名嘅關係不明。大明時青衣對出個海叫春花洋。春花洋有海盜出沒，大明水師就響度打低班海盜。大明粵大記海圖畫低春花落，響葵涌隔籬。

## 行政

青衣島家下係屬葵青。雖然係個離島，但係同荃灣好近，所以多年來都係荃灣範圍，所以舊時係歸荃灣區，而唔係離島區。後尾荃灣區實在人太多，青衣島同葵涌劃咗出來，開個葵涌及青衣區，即係家下葵青區。

不過鄉村又有自己分法，青衣島自成一角，屬青衣鄉事委員會。呢樣同葵涌唔同，葵涌係歸荃灣鄉事委員會。青衣鄉事委員會曾經響島好有政治影響力，不過自從有區議會同已經廢咗區域市政局，影響力大不如前。家上青衣住城人口多過村人口好多，影響力更加細。

## 史
青衣島因為響邊疆，古代記載唔係好多，家下搵到最古老記載，都係大明嗰陣嘅海防圖。

## 註
閩南話

**閩南話**（，閩南語白話字：Bân-lâm-oē），亦稱為**Hōh-ló-ōe**（閩南白話字）、**河洛話**、**福佬話**、**[[鶴佬話]]等等**，喺臺灣又叫**臺灣話**、**臺語**，南洋華人俗稱**福建話**，係屬於漢藏語系漢語族閩語支嘅語言，亦係最有影響力嘅閩語，分布喺福建南部、臺灣、廣東嘅潮汕地區、海陸豐地區、惠州部分地區、雷州半島、海南島、閩西龍巖市區同埋漳平一帶、閩東寧德市嘅福鼎一帶、浙江南部蒼南、平、陽洞頭部分地區同埋東南亞一啲國家同地區。

## 分布地區
閩南語主要分布喺臺灣同福建，同時喺中國大陸一啲地區同埋東南亞等地區：
* 江蘇省：宜興縣南部山區
* 浙江省：以平陽話為代表，主要分布喺沿海地區：
** 溫嶺縣嘅石塘一帶
** 玉環縣嘅坎門鎮
** 洞頸縣嘅本島、半屏島、元角、倪嶼
** 瑞安縣嘅北麂島、大南鄉
** 平陽縣嘅南麓島、東部沿海嘅西灣鄉、墨城鄉
** 泰順縣嘅東南角
** 文成縣嘅東南角
** 蒼南縣、長興縣、臨安縣、舟山群島等地區
* 江西省：東北部近浙江嘅地區
* 廣東省：東部沿海地區、雷州半島
* 海南省：以海口話、文昌話為代表，分布遍及全島
* 廣西壯族自治區
* 東南亞：新加坡、印度尼西亞、馬來西亞、泰國等地

## 方言
基本上，按地區，大致可以劃分為以下幾種次方言：
* 泉漳片（閩臺片）
** 漳州話
** 泉州話
** 廈門話（Amoy）
** 東南亞福建話（Hokkien）
** 浙南閩語
** 廣西閩語
** 海陸豐話
* 潮汕片
** 潮州話
** 揭陽話
** 汕頭話
* 雷瓊片（亦單作雷瓊語）
** 雷州話
*** 黎話
** 海南話

## 語言之間嘅親近性
### 漳泉片
**漳泉片**，就係本土閩南語。漳州同泉州係語言學範疇嘅各種閩南方言嘅發源地，所有閩南方言嘅源頭都係漳州話同泉州話。漳、泉方言內部有啲差異，主要係音韻系統方面有啲唔同，但係相互之間有嚴格嘅對應關係；語法同埋用詞就基本一致。明清以來出現嘅廈門話同臺灣話（兩者非常之似），都係直接由漳、泉各縣（市）方言混合而成，體現咗亦漳亦泉、唔漳唔泉嘅特色。而因為經濟發展較快同對外交流頻密，廈門話同臺灣話亦被國內外人士睇成典型嘅閩南話。閩臺片嘅閩南話內部較為統一。東南亞嘅福建話亦就係指閩臺片嘅閩南話。

**鶴佬話**都係閩南話分裂嘅一支。鶴佬話唔係潮州話，兩者相比，鶴佬話同番漳泉片溝通容易好多。用鶴佬話嘅地區有：汕尾，海豐，陸豐同惠東一部分嘅地方。鶴佬人係以前香港四大民族之一。

### 浙南片
明末清初時期，有好多閩南人（主要係龍溪、海澄、漳浦、安溪、惠安、同安等地）搬去浙南嘅蒼南縣、平陽縣、玉環、洞頭一帶同埋福建東北部嘅福鼎、霞浦一帶。浙南同閩東地理相連，口音亦相近，呢個片區統稱為**浙南片**。閩南話傳入浙南、閩東地區後，由於自身嘅演變同埋受周圍方言（浙南係甌語，閩東係福州語系）嘅影響，同閩南本土嘅閩南話形成一定差別，蒼南人習慣將呢種方言稱為「浙南閩語」。現代嘅浙南閩語同*閩臺片*嘅閩南話相比較，主要係入聲韻、鼻化韻嘅退化消失同埋用詞方面嘅差別。但整體嚟講，浙南閩語基本重係保留咗本土閩南話其它嘅特色。相對嚟講，浙南閩語比潮汕話更加接近閩臺片閩南話。

### 潮汕片
**潮汕話**亦都叫潮州話，同漳泉片嘅閩南語有好多相似嘅地方，但互相之間差別重係非常明顯。佢嘅語法同漳泉片相同，詞匯亦有高度嘅對應，語音語調上就有明顯嘅差異，即使係噉，彼此雖然各講各嘅，但係重算係溝通到，基本上潮閩雙方都可以好快融入對方嘅語系。喺潮汕話同漳泉片相交融嘅地區，兼具有兩者嘅發音特色，好似福建嘅詔安，新加坡等。潮汕話除咗分布喺廣東省潮汕地區之外，重廣泛分布喺東南亞眾多潮汕人聚居嘅地方。

而家用潮州話嘅地區主要有：汕頭市、潮州市、揭陽市等市同埋所屬各縣區，重有海外潮人聚居嘅地方。另外，泰國曼谷同埋其他城市嘅唐人街（Chinatown），法國巴黎嘅唐人街，柬埔寨大部分嘅華人，越南一部分嘅華人講潮州話。全世界大概有3000萬人以潮州話為母語。

### 海南片
**海南話**據講係由閩南（有人話係莆田）人遷移過去之後同當地語言混合後形成嘅一種閩方言。

海南話以文昌話為代表，同其它片區嘅閩南語嘅差別最大。

## 睇埋

* 鶴佬人
* 臺灣話
* 白話字
* 普實臺文
* 現代臺文
* 通用拼音
* TLPA
* 荔鏡記

## 參攷

## 出面網頁
* 當代泉州音字彙
* 潮州話拼音方案
* 閩語維基：首頁
* 閩語維基：廈門話語音系統
* 臺語線頂字典
* 廈門音線上查詢
* MLT/MTSS（現代臺文）
* PSDB（普實臺文）
* KHDB（科學臺文）
盧亭

，又有嗌做，係自古相傳喺大嶼山嗰頭出沒嘅半人半魚異形。喺大清時期（17 世紀至廿世紀早期）啲粵人留低咗好多有關佢嘅記載，目擊者包括咗高官、文人、同埋啲漁民等。佢亦都留低咗一啲珍貴嘅圖畫，就連大明後期嘅儒學者顧炎武喺佢本《天下郡國利病書》都有關於盧亭嘅文字描述。

## 古代記載
相傳盧亭嘅起源係喺東晉（3 至 4 世紀）地方官**盧循**起兵作反打輸咗之後走咗佬去廣東，同佢剩低嘅手下匿埋喺大嶼山嘅水域嗰度，慢慢變咗種做人魚。

《廣東新語》有咁講：「有盧亭者，新安大魚山與南亭竹沒老萬山多有之。其長如人，有牝牡，毛髮焦黃而短，眼睛亦黃，而黧黑，尾長寸許，見人則驚怖入水，往往隨波飄至，人以為怪，競逐之。有得其牝者，與之媱，不能言語，惟笑而已，久之能著衣食五穀，攜之大魚山，仍沒入水，蓋人魚之無害於人者。」而 17 世紀東莞人鄧淳本《嶺南叢述》又有咁講：「大奚山，三十六嶼，在莞邑海中，水邊岩穴，多居屹蠻種類，或傳係盧循遺種，今名盧亭，亦曰盧餘。」查實早喺東晉嗰時就已經有記載有關「盧亭人」嘅講法，不過對呢啲盧亭人嘅描述同今日「盧亭魚人」嘅傳說好唔同，所以呢個講法未有得到證實。

## 盧亭一族
相傳話盧亭一族世代都住喺大奚山（今日嘅大嶼山、港島、同萬山呢柞島仔嘅總稱）嗰度，本嚟同中原嘅古漢人冇乜嘢紛爭。後嚟南宋皇朝以盧亭一族冇佢哋許可賣私鹽做理由，喺宋寧宗嗰年出兵大奚山，對島民進行大屠殺。盧亭一族幾乎冚唪唥畀佢哋殺嗮，而據講佢哋啲倖存者就係今日嘅蜑家人嘅祖先，而按呢個講法，喺澳門海邊魚艇上出世嘅音樂人冼星海就係盧亭人嘅後代。

17 世紀粵人詩人屈大均曾經坐船路經大奚山，有感而作咗首《盧亭詩》：
:老萬山中多盧亭，雌雄一一皆人形。
:綠毛遍身只留面，半遮下體松皮青。
:攀船三兩不肯去，投以酒食聲咿嚶。
:紛紛將魚來獻客，穿腮紫藤花無名。
:生食諸魚不煙火，一大鱸魚持向我。
:殷勤更欲求香醪，雌者腰身時嬝娜。
:在山知不是人魚，乃是魚人山上居。
:編茅作屋數千百，海上漁村多不如。

### 盧亭山村
據講而家喺珠海嘅梅華西路盡頭再向西一公里嗰度就有一條古村落－「盧亭山村」，但係已經消失咗。

## 流行文化
*《一九八四，盧亭的告別》：詩人廖偉棠嘅短詩， 以「盧亭」隱喻香港。收錄於《櫻桃與金剛》（香港：牛津，2017）。
*《美人魚》：2016年電影，片中美人魚家族嘅原型來自「盧亭」。
*《三夫》：2019年電影，陳果導演，入面講主角「小妹」（曾美慧孜飾）可能係盧亭嘅化身。
*《十二傳說》：2019年無綫電視劇集，單元「盧亭魚人殺人事件」（第11-13集）用咗盧亭傳說做題材。

## 睇埋
*香港文化
*廣府民間故事
*張保仔
*人魚
*海怪

## 註腳
涼茶

**涼茶**係喺廣東一帶好流行嘅嘢飲。

廣東一帶地方嘅天氣係屬於典型嘅亞熱帶氣候，夏天好熱，多雨又潮濕，水質就偏向燥熱，而且夏天嘅炎熱時間比較長，再加埋廣東人鍾意食啲煎炒燥熱嘅嘢食，又習慣夜瞓。因為天氣又熱又潮濕，再加埋飲食唔啱，同瞓唔夠等等嘅原因，好容易令人熱氣，所以民間就流行用啲藥性寒涼，消暑解毒嘅中草藥，煲水嚟飲。呢啲各式各樣嘅藥飲就叫做「涼茶」。涼茶可以消除夏天人體裏面嘅暑氣，同冬天乾燥引起嘅喉嚨痛等嘅疾。有甜嘅、酸嘅、苦嘅涼茶，款式多多。

涼茶係有好多唔同嘅種類，其實每個屋企都有佢自己稍為唔同嘅配方。

常見嘅涼茶有廿四味、五花茶、雪梨茶、感冒茶、銀菊露等等。喺廣州、香港、澳門等等嘅地方甚至有專門賣涼茶嘅舖頭。有啲喺廣州嘅涼茶舖更加係有超過一百五十年歷史，喺香港亦有唔少五、六十年歷史嘅涼茶舖。而近呢十幾廿年亦都有集團將涼茶包裝成紙包或者罐裝飲品嚟賣，好似王老吉涼茶咁。

傳統上，涼茶要喺灘凍咗之後先飲。而一般嘅涼茶都係接近黑色嘅，而涼茶嘅味道多數係苦中帶甘。

經粵、港、澳三地政府喺2006年2月努力爭取，涼茶獲中國國務院列為518種「國家級非物質文化遺產」之一。

## 唔同嘅涼茶種類
涼茶發展到而家，大致可分為以下三種類型：
 
### 傳統涼茶
傳統嘅涼茶多數係深啡色，飲落苦澀，多數有埋藥用性質。所以俗語都有話「苦口良藥」。但係多數人係唔會無端端飲啲傳統涼茶。當啲人有啲乜頭暈身㷫，感冒發燒，周身骨痛，喉嚨痛等等情況，先會飲啲對症下藥嘅涼茶。

傳統涼茶，多數歷史比較悠久，配方多數嚟自民間，有啲亦自稱係祖傳古方，好似黃振龍㿀痧涼茶，聽講已經有八十幾年歷史，係袓傳古方，可以醫全身酸痛、皮膚班塊石疹點等嘅病，但呢隻涼茶藥性偏寒，年老體弱、氣血兩種虛者同孕婦都係唔太適合飲嘅，佢嘅藥方係由火炭母、淡竹葉、崗梅根、金錢草、大頭陳、救必應、鑑銀盤、五指柑等等組成。

#### 廣州王老吉涼茶
廣州王老吉涼茶係由崗梅根、木蝴蝶、火炭毋、金錢草、布渣葉、淡竹葉、金沙籐、五指柑、山芝麻、金櫻根十味藥組成，呢啲藥大多數都係廣東民間嘅草藥，功效係清熱解暑等等。對發熱、喉痛、聲沙、口苦尿黃，泄瀉、腹痛等等嘅胃腸濕熱病都有用。

#### 香港廿四味涼茶
據調查香港廿四味涼茶未必係由二十四組唔同嘅藥組成，有啲實際上用咗三十幾種藥嚟做添，但啲人多數通稱佢做二十四味涼茶，佢有清熱去濕作用，對外感風熱、發熱喉痛，咽喉過多長期熬夜而引起嘅唔適服都有作用。

### 保健涼茶
呢類涼茶同傳統涼茶有啲唔同，佢唔係專門針對某一種病，而係適合所有健康嘅人飲，有清熱消暑等嘅保健作用，同時，佢嘅顏色偏淡，味道冇咁苦澀，多數會有甘甜嘅味道，所以比較受歡迎，好似羅漢果五茶花、菊花雪梨茶同銀菊露，可以防止肺燥咳嗽，或者肝火眼痛，或者唔易中暑，從而起到保健預防嘅作用。

## 劑型
涼茶嘅劑型發展到今日，已經變成多種多樣，最初淨係有涼茶劑型，佢係由藥物磨粉同粘合劑混合而成嘅一種固體製劑，飲時用熱水泡汁代茶飲用，所以又叫做茶劑，形狀多數係小方塊形或者長方塊形，出面用紙合包住，好似甘和茶、合仔茶同午時茶等。之後亦都有啲做成湯劑嘅，即買即飲，呢種劑型到而家仍然比較普遍，近嚟重發展到沖劑型、易拉罐型同茶包型等等。

## 香港連鎖式涼茶舖／品牌
喺香港，由於涼茶好廣受歡迎，所以亦衍生咗一啲連鎖式涼茶舖同品牌，例如係養和堂、海天堂、鴻福堂等。除咗有涼茶舖外，佢哋亦透過超市等渠道售賣枝裝涼茶。

## 連出去
*閒話涼茶
*涼茶榮升國家文化遺產—明報新聞網
番梘

**番梘**係日常清潔用嘅產品，喺好多地方都買到。通常係一嚿嚿嘅。

差唔多所有種類嘅番梘都係含有硫酸鹽嘅化合物。當人沖涼或者洗嘢嗰陣，番梘嘅份子會同啲水結合，而份子嘅另一頭會黐住油性嘅物質，減低污漬同油黐住皮膚或者衣物纖維嘅能力，咁樣個身同啲衫褲就會洗乾淨嘞。

## 成份
番梘主要嘅成份都係硬脂酸鈉。如果加埋香料同染料，就會做成有色又有香味嘅香梘；如果加啲藥（好似硼酸或石炭酸），就變成藥梘喇。
士巴拿

**士巴拿**（）係一種架生，作用係方便上緊或者扭鬆正方形同六角形嘅螺絲頭同螺絲帽，手柄畀人揸住用力（torque）。

## 名
個名係由英文**spanner**音譯過嚟，美國同加拿大叫佢做**wrench**，中文書面語叫做**扳手**。

## 種類同術語

### 昔士
**昔士**（adjustable spanner）係地盤術語，即係可以調校尺寸嘅士巴拿。

### 拎緊

**拎緊**（open end ring spanner）係地盤術語，一面係戒指形狀，一面係士巴拿形狀，兩面都可以上緊或者扭鬆螺絲頭同螺絲帽。拎緊嘅尺寸通常都係定死咗，無得調校。

## 參考
廣東話拼音方案

**廣東話拼音方案**或**粵語拼音方案**，係一系列用拼音字母嚟幫廣州話或粵語拼音嘅方法，用嘅主要係羅馬字母（拉丁字母）。

## 實際情況
1888年傳教士湛約翰設計咗粵語第一套拼音方案「粵語標準羅馬拼音」之後，唔同嘅粵語拼音方案相繼冒起，冇一個統一嘅標準。直至1993年推出嘅粵拼，喺2010年代開始普及，至今已經成爲標註拼寫粵音嘅主流方案。

要數喺呢段時間入面，比較有影響嘅羅馬字母拼寫方案，主要有：
* 香港語言學學會粵語拼音方案（1993年）：簡稱粵拼。另外有擴充版粵拼++嚟拼寫粵語代表音以外的粵語方言。
* 教育學院拼音方案：常用於教育界，如香港教育署語文教育學院中文系、《廣州話正音字典》等。近年漸被粵拼取代。
* 不成文嘅香港政府音譯：香港政府拼寫人名、地名嘅方案，主要由入境事務處、路政署使用。不過佢同其他方案不同，會有一拼多音以及一音多拼，唔係成文嘅標準化方案。喺1949年以前，廣州市政府同廣州社會都有廣泛使用。
* 不成文嘅澳門政府音譯：澳門政府拼寫人名、街名、地名的方案。佢都唔係成文嘅標準化方案，會有一拼多音以及一音多拼。
* 粵語標準羅馬字：19世紀末至20世紀初通行於粵語教會嘅拉丁化文字系統，係上述港府音譯方案嘅濫觴。
* 廣州拼音方案：廣東省敎育部喺1960年代公佈嘅方案，但係缺點好多，有啲音甚至標唔到，難以使用。到1980年代，饒秉才教授推出修訂版本，用嘅人依然唔算多，通常淨係喺大陸出版嘅粵語敎材先見到。佢過份遷就普通話拼音，對習慣講粵語嘅人嚟講唔太親切。
* 劉錫祥拼音：一套早期比較多人用嘅方案，啲拼寫比較似英文習慣，比較獲熟悉英文人士嘅青睞。
* 耶魯粵語拼音（1942年），有啲外國敎材會用佢，不過佢嘅聲調標註得幾複雜，有啲敎材會自己改裝成數字標調。
* 黃錫凌羅馬拼音
* Meyer-Wempe
* 粵語羅馬字，由趙元任粵語羅馬字改良而成。佢標調嘅方式複雜過其他方案，採用清濁音搭配陰陽聲調同埋改變字母串法嚟表達聲調。
* 越式粤拼，係一套用越南國語字拼寫粵語嘅拼音系統。相較於粵拼，佢可使用濁音表示（例如ch、sh、zh），而且用變音符號表示聲調，唔洗用數字。

## 基本拉丁字母以外
雖然有啲方案並非使用基本嘅羅馬字母，但係喺粵語學界相當有影響力，或者喺歷史上都係重要嘅標註粵音方案。包括：
* 《粵音韻彙》使用的寬式萬國音標（寬式IPA）：佢只要區分音位就得，寬鬆過區分音素嘅嚴式標音。
* 粵語注音符號
亦有人嘗試以日語嘅假名、韓語嘅諺文嚟標註粵音，分別見假名粵語注音、諺文粵語注音。

## 各套拼音比較
下面會比較香港語言學學會嘅粵拼、敎院方案、耶魯粵語拼音、黃錫凌嘅寬式音標、嚴格嘅萬國音標、廣州拼音方案、劉錫祥拼音。
### 聲母

註：
*例字淨係取聲母。
*「渣、叉、沙」嘅聲母，二百年前嘅粵語分開做「章知組」同「莊精組」。今日好大部份粵語地區已經合流，得番個別粵方言片或者某啲口音入面保留區別。當中「將、鏘、私」傾向發做清齒齦音（）或者清顎齦音（），「張、昌、是」傾向發做清齦顎音（），不過具體音值要視乎嗰個方言片實際發音而定。
*廣州拼音方案雖然有「z、c、s」和「j、q、x」兩組聲母，但係個方案講明兩組嘅音值冇分別，只係喺拼寫唔同韻母嗰陣寫法不同。「z、c、s」同韻母首音「a、e、ê、é、o、u、ê」相拼，「j、q、x」同韻母首音「i」和「ü」相拼。噉做只係令啲拼寫結果似普通話拼寫多啲，冇實際區分意義。

### 韻母

註：
*例字淨係取韻母。
*有「」號嘅例子，表示口語變讀。當中有啲讀音係比較新近先出現，所以有啲方案拼唔到，會漏空咗。
*喺廣州拼音方案，聲母「j、q、x」係用嚟拼寫「i、ü」韻；另外「ü」行嘅韻母用來拼「j、q、x」嗰陣，省略「ü」嗰兩點；「êü」亦都省略成「êu」。

### 聲調

註：
*表中嘅平、上、去聲以「a」音爲例，入聲以「at」音爲例。
*有「*」號嘅例字，表示口語變讀。
*耶魯粵語拼音喺陽聲調嘅元音後面加「h」。

## 睇埋
*粵語拼音輸入法
*反切
*合音

## 參考文獻

## 連出去
*粵語拼盤：多種粵語拼音方案自學教程
*粵語審音配詞字庫
*小學中文科常用字研究：真人讀常用字粵音、粵語拼音查詢
*粵語書院 - 粵語協會
*香港語言學學會
*粵拼網站
*香港教育大學粵語自學平台
*香港理工大學語音導修室
芝士蛋糕

**芝士蛋糕**，係西方甜品嘅一種。有一重柔軟嘅上層，混合咗特殊嘅芝士，好似ricotta cheese，或都係cream cheese，再加上糖同埋其他嘅配料，好似雞蛋、忌廉同埋生果等。芝士蛋糕通常都以餅乾做底，有幾種固定嘅口味，如呍呢嗱芝士蛋糕，朱古力芝士蛋糕等，至於表層加上嘅裝飾，通常係士多啤梨或藍啤梨。

有時芝士蛋糕睇落去唔係太似一般蛋糕，反而比較似批嘅一種。
## 簡史
芝士蛋糕據知係源於古早嘅希臘，喺前776年時，為了供應雅典奧運所做出來嘅甜點。跟住由羅馬人將芝士蛋糕從希臘傳播到成個歐洲。喺19世紀跟著啲移民，傳咗到美洲。

## 名店
喺美國紐約市，公認最好食嘅芝士蛋糕店叫做「Juniors'」，位於布魯克林。喺台灣台北市，公認最好食嘅芝士蛋糕店則位於天母「吃吃看」。

## 另一種芝士蛋糕
喺英語度，cheesecake亦成日用來形容清涼嘅海報女郎（pin-up girls）。

## 出面網頁
*相當多種嘅芝士蛋糕做法——英文
*藍莓芝士蛋糕做法——中文
教育學院拼音方案

**教院拼音**方案，又叫**《常用字廣州話讀音表》拼音**方案，係一種標準粵語嘅羅馬拼寫方案，有啲敎材同敎育硏究項目都用過佢。

## 特點
「教院拼音」方案嘅特點，係依從國際音標，同時喺有規律嘅情況下，將國際音標羅馬字母化，方便啲人用一般電腦鍵盤輸入，亦可以避免亂碼同埋冇咗啲字符呢類問題。由於佢係以《粵音韻彙》裏面所使用嘅國際音標（寬式）做基礎，佢嘅羅馬字母拼寫，就可以同國際音標好有規律咁樣直接對應，方便咗用者响「教院拼音」同國際音標（寬式）兩個系統之間嘅轉換，唔使額外學習咁多嘢。

另一方面，「教院拼音」完全採用一般電腦鍵盤可以直接輸入嘅英文羅馬字母嚟拼寫，免除輸入、顯示特別符號嘅煩惱。

所以，佢能夠同時滿足「準確標注語音音素」同「方便資料的輸入、儲存和傳送」兩項要求，一直以來受到教育界嘅歡迎。

## 發展同歷史
呢套「教院拼音」系統，最早係由余秉昭司鐸响佢1971年在所寫嘅《同音字彙》使用，只係當時佢把聲調直接用「上平」、「上上」、「上去」、「下平」、「下上」、「下去」、「上入」、「中入」、「下入」（即今天所稱的「陰平」、「陰上」、「陰去」、「陽平」、「陽上」、「陽去」、「陰入」、「中入」、「陽入」）呢啲文字寫出嚟。

到咗1990年，香港教育署語文教育學院中文系（後來歸併入香港教育學院，成為佢嘅一部份）出版嘅《常用字廣州話讀音表》，就將聲調由「上平」、「上上」、「上去」呢啲文字，改做「1」、「2」、「3」等數字標調。1994年香港教育署語文教育學院中文系出版嘅《常用字廣州話異讀分類整理》，亦沿襲《常用字廣州話讀音表》嘅做法。之後，呢套「教院式」方案就定型，而且獲得教育界垂青。

2000年出版嘅《廣州話正音字典》沿用「教院拼音」方案，亦都將方案嘅「長a音」固定拼寫做「aa」。主編這些字典嘅學者詹伯慧認為，呢套拼音方案多年嚟已經喺香港中、小學廣泛採用，香港教師都熟悉。2002年施仲謀主編嘅《廣州音北京音對應手冊》，2003年浸會大學中文系教授潘慧如等人主編嘅《小學中文科常用字研究報告》、《小學中文科常用字表》同埋佢個網站等等，亦都沿用呢套拼音系統。

不過香港語言學學會喺1993年推出香港語言學學會粵語拼音方案，簡稱粵拼，佢跟「教院式」方案有好多相似之處，但係佢因應過往嘅不足（例如有啲口語音節無法拼寫嘅問題）而改善、補完，喺設計上係完善過「教院式」方案。喺推出十年間，粵拼漸漸取代咗「教院式」方案嘅地位，無論喺學界定日常生活，都獲得更加廣泛嘅應用同支援。香港教育學院（而家已經升格做香港教育大學）語言學及現代語言系嘅粵語語料庫同粵語自學平台，亦都採用粵拼，而非「教院式」方案。當中負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。所以香港教育大學目前已經唔再用「教院式」方案。香港各間大學亦都相繼改用粵拼。

## 方案內容
「教院拼音」粵語拼音方案的拼音字母，由拉丁字母 a 至 z 組成，聲調就以阿拉伯數字 1 至 9 (或 1 至 6 ) 標示。

### 聲母
19個，請睇下面個表：

### 韻母
#### 韻腹
8個，請睇下面個表：

#### 韻尾
9個，請睇下面個表： 

#### 韻母表
**韻腹**加**韻尾**組成粵拼嘅**韻母**，共58個：

（方括號內係國際音標，其中亦寫成或，所有例字淨係攞佢嘅韻母）
}||ot 喝||ok 學
|- align="center"
! oe 行
|oe 靴||-||-||oey 需||-||oen 詢||oeng 雙||-||oet摔||oek 腳
|- align="center"
! u 行
|u 夫||ui 灰||-|||-||-||un 歡||ung 風||-||ut 闊||uk 福
|- align="center"
!y 行
|y 書||-||-||-||-||yn 孫||-||-||yt 雪||-
|- align="center"
!鼻音韻
| -||-||-||-||m 唔||-||ng 吳||-||-||-
|}

* 掉、舔、𨋍、夾、坺係口頭語音，唔存在於傳統讀書音中。

#### 鼻音獨立韻
兩個，係：m（唔）、ng（吳、五）

### 聲調

實際上高陰入、低陰入、陽入聲調嘅音高，同陰平、陰去、陽去係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性（即係實際音高）同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時就算唔用7至9，淨係依實際音高用1至6，都可以睇韻尾字母嚟區分入聲。

## 拼寫舉例

## 同其他粵語拼寫方案比較
### 同粵拼嘅分別
大多數粵語音素，本方案同粵拼一致。例外嘅有：
*粵拼分別用 *eo* 同 *oe* 表示  同 ，而本方案就用 *oe* 同時表示呢兩個元音。
*粵拼用 *eoi* 表示  ，而本方案就用 *oey* 。
*粵拼用 *z* 表示 ，而本方案就用 *dz* 。
*粵拼用 *c* 表示 ，而本方案就用 *ts* 。
*粵拼用 *yu* 表示 ，而本方案就用 *y* 。
*粵拼表示聲調嘅數字唔使上標，而本方案表示聲調嘅數字預設係上標。陰入、中入、陽入聲三個聲調，粵拼用 1、3、6，本方案用 7、8、9。

## 參考

## 出面網頁
*中文字元資料頁：粵語拼盤（教院拼音版）
* 小學中文科常用字研究
* 香港教育學院粵語網路課堂
* 粵語拼音輸入法（以「教院拼音」做正音）
* 粵語拼盤 (粵語拼音自學課程)
* 廣東話拼音輸入法(免費)
* 粵音資料集叢
臺灣啤酒

**臺灣啤酒**，簡稱**臺啤**，係臺灣菸酒股份有限公司（之前叫做臺灣省菸酒公賣局）所發售嘅啤酒品牌，係臺灣最受歡迎嘅啤酒品牌之一。

最早喺臺灣日治時期，1920年，臺北嘅高砂麥酒株式會社首釀臺啤。第二次世界大戰結束之後，嗰陣啱啱成立嘅「臺灣省菸酒公賣局」接收咗，並改名叫做「臺北第二酒廠」，之後喺1975年又改咗名，叫「建國啤酒廠」。

有人推介飲臺啤最好嘅方式係冰過後配上臺灣小食，臺啤獨特嘅風味係釀造過程中加埋嘅蓬萊米嚟嘅。

臺啤贏過一啲國際獎項，包括1977年「International Monde Selection」以及2002年「Brewing Industry International Awards」。

雖然積極於外銷，但係除咗喺臺灣同埋海外臺灣人社群之外，唔多見臺啤嘅蹤跡。

為咗宣傳，臺灣菸酒股份有限公司亦都將旗下嘅籃球隊叫做臺灣啤酒隊，原名公賣金龍隊。

## 出面網頁

*臺灣菸酒股份有限公司
*臺啤系列產品
*酒國英雄的臺啤介紹
豬扒包

**豬扒包**係個麵包包著塊炸豬扒。豬扒包係小食，係個搽咗牛油嘅包（通常用豬仔包）夾塊豬扒。豬扒通常係煎或者炸熟，亦有用水灼後再煎熟。而家香港唔少茶餐廳都有豬扒包賣。

## 澳門豬扒包
豬扒包比較出名嘅係澳門，原因係澳門旅遊業借助豬扒包做噱頭，大賣旅遊廣告吸引香港人，話去澳門旅行一定要食「正宗澳門豬扒包」。而有啲旅遊書都話氹仔大利來記豬扒包最出名。重話每日下晝3點鐘限量出爐。唔少新去旅行嘅香港人貪新奇，會一早喺舖頭前面打蛇餅等買大利來豬扒包；每當假期同埋旅遊旺季，大利來豬扒包好快賣晒。不過當地澳門人同埋成日去澳門嘅香港客，就一定唔會得閒再去排隊。

後來呢隻豬扒包傳咗去香港，所以豬扒包喺香港都幾出名。

## 用料
*豬扒（里肌肉）
*洋蔥
*薑
*生粉
*牛油
*醬油
*糖

## 搞清楚
用方包夾塊豬扒係叫做豬扒三文治，烘底後叫豬扒多士。
真耶穌教會

[ 粵語白話文 ] [ 廣東話拼音 ]

**真耶穌教會**係基督教五旬節教派之一，由中國人張靈生同魏保羅喺1917年喺中國北京創辦。

呢個教會嘅目標係更正其他教派對《聖經》嘅錯誤解釋，同埋將拯救萬民嘅真福音傳遍到去全世界，迎接耶穌再嚟。依家教會主要分佈喺中國各地，包括廣東、香港、臺灣、新加坡、日本、同韓國等等，亦喺美國同英國有教會。

真耶穌教會包括二十世紀初由美國傳入嘅安息日會、信心會、神召會等等教派嘅某啲教義。佢哋亦強調相信獨一真神，反對三位一體教義；靠趕鬼、禱告、同醫病，所以唔需要睇醫生同食藥。禮拜嘅時候，要求信徒跪低同聲祈禱、或者唱靈歌、跳靈舞。

## 十大信條
# **信[[耶穌]]**：信耶穌係道成肉身，為咗拯救罪人代死喺十字架上，第三日復活、升天；佢係人類唯一嘅救主，天地嘅主宰，亦係獨一真神。 
# **信[[聖經]]**：信新約聖經同埋舊約聖經係神所默示嘅，為證明真道係唯一嘅根據，同埋信徒喺生活嘅準則。 
# **信[[浸禮]]**：信水浸係赦罪重生嘅典禮，一定要係由已經受咗浸嘅人，奉主耶穌嘅聖名，喺活水之中幫受浸嘅人完全由頭落腳嘅浸禮。
# **信[[聖靈]]**：信受聖靈係得天國基業嘅憑據，而係受聖靈嘅證明。
# **信[[聖餐禮]]**：信聖餐係為咗紀念主嘅死，同時領受主嘅肉同主嘅血，同主聯合，能夠得到永生，係喺末日復活嘅典禮。聖餐要經常做，但係一定要用無酵餅同提子汁嚟做嘅。
# **信[[安息日]]**：信安息日（禮拜六）係神賜福嘅日子。但要喺恩典之下，紀念創造同救贖嘅恩，並且因為盼望嚟世嘅永遠安息而要守住。
# **信[[救贖]]**：信得救係本乎恩，亦因著信。但係一定要依靠聖靈而追求聖潔、實踐經訓，敬神同愛人。 
# **信[[審判]]**：信主耶穌一定會喺世界末日，由天降臨，審判萬民；義人會得到永生，而惡人就會受到永刑。
# **信[[教會]]**：信教會係耶穌基督藉晚雨聖靈所設立嘅，為咗復興使徒時代嘅真教會。 
# **信[[洗腳禮]]**：信洗腳禮係同主有份嘅禮儀，係用嚟教訓相愛、聖潔、謙卑、服事、同饒恕嘅典禮。對每一位受浸者，要奉主耶穌嘅聖名至少洗一次腳，而必要時亦可以互相洗腳。

## 五大基本教義
五大嘅基本教義係：洗禮、洗腳禮、聖餐禮、安息日、同聖靈。
* 洗禮：認為洗禮除咗象徵同耶穌一齊死、一齊葬、同一齊復活等等嘅意義之外，亦含有赦罪、重生、成聖、同得救嘅實質功效。由於教會提倡「一神觀」，所以只奉耶穌嘅名為信徒施洗。喺受洗嘅時候，主張信徒以面朝下嘅低頭方式，全身咁浸入水入面。
* 洗腳禮：聖職人員要奉主耶穌嘅名，為信徒做一次洗腳禮。主張洗腳禮係對主嘅愛同謙卑服事嘅表現，代表住「與主有分」。
* 聖餐禮：每年舉行嘅次數沒限制。
* 安息日：認為係星期六，所以崇拜係喺呢一日舉行。安息日係神喺萬物造成嘅時候所設立嘅。
* 聖靈：主張真正嘅教會一定要得著聖靈嘅浸。教會認為神所應許嘅聖靈，分兩次嘅賜下：第一次喺使徒時代嘅聖靈叫做「秋雨」（或者「早雨」）；第二次就喺末世主再臨前賜下，叫做「春雨」（或者「晚雨」）。唯有切望受聖靈嘅人，先至有神嘅生命。受咗聖靈嘅信徒禱告嘅時候，會同埋震動身體。

## 攷

## 出面網頁
*真耶穌教會簡介影片
*真耶穌教會國際聯合總會
*真耶穌教會台灣總會
*真耶穌教會臉書官網
*真耶穌教會喜信網路家庭
*香港嘅真耶穌教會
*真耶穌教會歷史史跡考

類:基督新教
網絡外部性

某一商品嘅消費具有**網路外部性** (network externality)，若且唯若任一消費者消費該商品所產生嘅效用隨著該商品嘅消費人數嘅增加而增加，即係越多人用，嗰樣嘢就越有用。最典型嘅例係電話。

## 參閱
*網路效果
*外部性
政府新聞處

**政府新聞處**係香港政府專責處理公共關係嘅部門，作為政府嘅公共關係顧問，負責政府嘅出版、宣傳同埋新聞工作，係政府與香港同埋外國傳播媒介間溝通嘅橋樑。新聞處亦透過傳媒把政府政策向市民進行宣傳，同埋提高市民對政府工作嘅認識。

新聞處屬下設有本地公共關係科、宣傳同埋推廣科、香港以外地區公共關係科同埋行政科。現任新聞處處長係陳偉偉，另設有兩名副處長同埋6位助理處長，並有兩名新聞秘書，分別協助政務司司長同埋財政司司長處理對傳媒嘅工作。

本地公共關係科屬下嘅新聞組，新聞組負責向傳媒同埋公眾發放政府消息。而大眾傳播研究組則負責向政府各部門反映報章、電視同埋電台等傳媒發表嘅社論等意見。

## 出面網頁
* 香港政府新聞處
延喜

**延喜**（）係日本嘅年號，喺昌泰之後、延長之前嘅901年至922年期間。呢時代嘅日本天皇係醍醐天皇。

## 改元
*昌泰四年七月十五日（西元901年8月31日） 因辛酉革命改元
*延喜二十三年閏四月十一日（西元923年5月29日） 改元延長

## 出典

## 延喜年間要事
*延喜之治
*延喜式

## 西元對照表
維他奶

**維他奶**（）係香港街知巷聞嘅飲品牌子。維他奶自1940年開始喺香港生產，到而家生產廠房已經遍佈中國大陸、香港、澳門、澳洲同美國等地。

維他奶現時由香港上市公司維他奶國際集團有限公司管理，公司亦以「維他」作為旗下其他飲品，包括果汁、牛奶、茶類飲品，汽水、蒸餾水同埋豆腐等產品嘅牌子。

## 歷史
維他奶豆奶由創辦人羅桂祥博士研製。羅桂祥希望能夠為香港一般家庭提供一種又平、蛋白質又豐富嘅嘢飲，用嚟代替價格貴啲嘅牛奶。有「中國之牛」稱號嘅大豆，含有豐富蛋白質、價錢又平，羅桂祥認為由大豆製成嘅豆奶，可以成為牛奶替代品，因此研製出維他奶。

維他奶豆奶於1940年4月3號面世，首間維他奶工廠位於香港島銅鑼灣記利佐治街，首日只賣出 6 支豆奶，賣港幣 6 仙。維他奶早期係由售貨員踩單車逐戶派送，加上早期維他奶冇經過消毒殺菌處理，產品容易變質，要即日飲，因此未受消費者歡迎，戰前每日大概賣到1,000支。

日治時期，維他奶工廠停工，香港重光後工廠恢復生產，並喺1950年搬去香港仔黃竹坑，除每日派送外亦透過零售商分銷方式銷售，1953年起，維他奶改以高溫加熱殺菌處理（UHT），唔使冷藏貯存，銷量開始大增，至 1950 年代中期已達每年1200 萬樽。最初維他奶推出嘅豆奶冇加工，1962年加入麥精維他奶，同年喺九龍觀塘工業區起新廠房。1987年新界屯門廠房落成，並成為集團總部。1994年3月30號，維他奶集團正式喺香港聯合交易所上市，首日股價大概 1.5 港元。同年喺中國廣東省深圳市嘅廠房正式投產。1998年，喺上海及美國麻省艾爾市嘅Nasoya廠房投產。

早期嘅維他奶以闊口牛奶樽售賣，後來改為裝汽水嘅玻璃樽。1975年首度從瑞典引入利樂包裝（Tetra Pak）鋁箔紙包裝保鮮設備，加入 250 毫升嘅紙包裝，並以超高溫消毒，令產品可以擺多個月。1976年維他奶以「維他」牌子，推出一系列果汁飲品，其後又喺1979年推出檸檬茶同菊花茶等飲品。1984年推出375毫升大包裝，到1999年更推出小包裝嘅125毫升，方便啲細路去飲；現時更有355毫升鋁罐裝以及250毫升鐵罐裝出售。

由於維他奶推出時一直標榜自己嘅健康形象，以「點只汽水咁簡單」嘅口號作招徠，故此唔少校規比較嚴嘅學校亦破例畀維他奶喺學校小賣部寄賣。喺學校賣嘅維他奶一般係玻璃樽裝。喺寒冷嘅冬天飲小賣部賣嘅熱維他奶，係唔少香港人嘅童年回憶。

## 廣告宣傳
維他奶曾經推出過幾個有特色嘅廣告。喺1950年代，維他奶推出過一系列嘅口號去賣佢營養豐富嘅優點：
*維他奶令你更高
*維他奶令你更強
*維他奶令你更健美

喺1970年代，廣告人紀文鳳為維他奶創作新廣告口號，佢初時用自己嘅口頭禪「我唔簡單嫁」寫咗「唔止汽水咁簡單」，嚟話畀人聽維他奶比汽水更健康，顧嘉輝創作廣告歌時，負責填詞嘅黃霑建議將「唔止」改為「點止」，話唱出來會更響亮，結果廣告大受歡迎，「點止汽水咁簡單」更成為日常用語。後來維他產品亦好多時會用電視等媒體作宣傳：1993年，維他奶嘅電視廣告《鄉情》，由陳浩民主演主唱，而首歌曲就係用林子祥唱嘅「誰能明白我」；故事話有個爺爺橫過鐵路路軌幫個孫買維他奶，情節好似朱自清寫嘅文學作品《背影》中阿爸幫個仔買桔嘅故仔，用人情味去吸引觀眾注意。

維他奶廣告嘅路線開始比較創新大膽。喺1990年代後期，維他檸檬茶用過維園阿伯做電視廣告嘅主角。喺2000年嘅電視廣告入面，維他奶用復古嘅教育電視（ETV）風格嚟幫一啲上一代常用嘅詞，例如「搭訕」、「凍柑」等等嘅非正統字典解釋嚟吸引後生仔注意。2002年，維他純蒸餾水嘅廣告，就用咗律師同埋「波士」（即老闆）嚟做主題。喺2003年，維他奶出咗新口號「維他奶至緊要得你開心」，電視廣告就用咗偷拍手法，當顧客拎起一包特製嘅道具維他奶嗰陣就會發出笑聲，嚟話畀觀眾知維他奶為顧客帶嚟歡笑。

2008年，維他奶改咗包裝，新口號係「一小步 一進步」。

## 生產設施
而家，維他奶喺世界多個國家都有工廠，包括香港屯門、中國深圳同埋上海、重有美國麻省艾爾市同澳洲維多利亞省。

香港屯門間廠喺1987年落成，面積34,000平方米，有生產線、總辦事處、產品發展、工程部等等唔同嘅部門。香港同深圳嘅廠房都得到ISO9001品質認證。

## 環保政策
### 空樽循環再用
維他奶曾經同香港兩間連鎖便利店7-11同埋OK便利店合作，推出維他奶空樽回收計劃。便利店會為每個退回嘅維他奶空樽回贈港幣5毫至1蚊，計劃獲得香港環保組織地球之友嘉許，地球之友亦希望其他飲品生產商推出類似嘅回收計劃。

### 無基因改造成份
根據香港綠色和平組織嘅報告，維他奶同一啲著名乳製品生產商同樣被標籤為「綠色產品」，因為產品不含基因改造成份。

## 維他奶變味事件
1995年10月，有顧客投訴維他奶飲品有類似火水味，維他奶回收市面上同類產品。

1995年12月至1996年2月期間，有3名顧客飲咗未過期嘅麥精維他奶，發現有酸味，在傳媒報導事件後，維他奶嘅深圳廠房停產以及回收全部8百萬包紙包豆奶產品。但其後仍然有兩名顧客發現維他奶產品有酸味，結果維他奶香港屯門廠房亦全面停產，並回收所有包括豆奶及其他飲品。截至1996年1月16號，回收嘅產品達到1300萬包。

事件發生後，香港衛生署對維他奶進行多次抽樣檢驗，喺51個樣本中，細菌含量以及各樣成份都冇超出標準，但為咗維持消費者嘅信心，維他奶決定請瑞典籍專家去香港廠房作詳細調查。調查發現問題源自包裝機，為確保產品質素，維他奶要將成條生產線拆除及重新組合。其後事件獲得解決，維他奶產品冇再發現有酸味。

## 參考
* 《維他奶的故事》，維他奶集團網站
* 《2005/2006年報》，維他奶國際集團有限公司
*《港曾發生「酸奶」事件》，大公報，2005年6月2號
*《When Milk Turns Sour: Lessons in Crisis Management From a Hong Kong Beverage Maker》，Alejandro Reyes & Law Siu Lan, *[[Asiaweek]]*，1996年1月26號 http://www.asiaweek.com/asiaweek/96/0126/biz1.html
* 《新浪維他奶專題》，維他奶不良歷史事件

## 出面網頁

*維他奶國際集團有限公司
*Vitasoy USA Incorporated
*Vitasoy Australia Products Pty. Ltd
*維他天地
*維他奶飲料網站
*維他奶產品廣告
*從豆奶到普洱 - 香港記憶
金山阿伯

**金山阿伯**係清末民初時嘅一種現象。金山阿伯係指嗰啲生活喺廣東地方，因為搵唔夠錢畀家人生活，要出洋到舊金山或新金山做苦工，掘金礦。因為美加澳都排華，立例唔畀女眷跟埋去，所以留響金山嘅男人都變成單身寡佬。當佢哋辛辛苦苦慳埋慳埋好多年，終於蓄到咁上下錢，已經變咗年老阿伯，另外有講法係話啲人響外國做到老先返嚟，唔一定指單身寡佬。響呢個時候佢哋返中國娶老婆。中國人就叫佢哋做金山阿伯。
無厘頭

**無厘頭**（），原本成句或者係「莫釐頭尻」。「尻(haau 1)」字最原本係解作屁股嘅骨——「說文解字：尻，臀也。」。而「無厘頭尻」原意係指啲人頭尾不分，亂晒大籠，唔知做乜，後尾因為個「尻」字等同㞗字發音相同，所以先畀人用嚟噉用。其實原本呢個字係粗口，但係因為冇人注意，而且聽落去都唔似，演變成咗一個流行話。

另一個可能來源係來自**無來頭**（「來」讀），即係唔知邊度嚟。

依家嘅「無厘頭」，意思同樣係鬧人講嘅嘢同埋做嘅事不知所謂，無聊到冇人有，又或者發生咗嘅嘢根本搞唔清來龍去脈，令到人一頭霧水。後來「無厘頭」呢三個字喺香港嘅電影入面出現，於是乎廣泛咁傳揚開嚟，甚至成為一種電影風氣，繼而影響埋社會意識形態，有所謂「無厘頭文化」。

無厘頭文化嘅特色係經常將講嘢嘅字詞誇張咁演釋，或者講埋晒啲同主題風馬牛唔喇更（牛頭唔答馬咀）嘅嘢，有時講緊嗰陣重要配合埋啲誇張嘅形體或者面部動作，目的係要令原本好簡單嘅說話或者訊息兜個大圈，搞到啲人唔知唔明一味得個估字。

香港電影人周星馳好擅長呢種誇張嘅演釋，佢將**無厘頭**呢種意識形態喺電影電視裏面大肆發揮，變成一種喜劇元素；睇返喺佢初期嘅電視或者電影作品裏頭，經常都會出現**無厘頭**嘅說話同埋形體動作嚟引人笑，於是就俾大眾公認為**無厘頭文化**嘅祖師爺。

因為周星馳嘅影響，而家「無厘頭」呢個詞亦都畀國語用咗去，喺粵語以外嘅語言都會用到呢個詞。

時至今日，「無厘頭」呢三個字雖然在大部分時候仲係一個貶義詞，但因為後面嗰個「尻」字慢慢咁俾人淡忘棄用咗，經過日子同埋社會形態嘅洗擦同打磨之後，基本上已經冇乜攻擊性，脫離咗粗俗語言嘅行列而成為一個普通嘅形容詞。

## 其他「無厘頭」
雖然話「無厘頭」無冇點話清楚佢嘅定義，正因為噉，所以呢個詞成日俾人亂咁用。

## 出面網頁

* BBC:周星馳談無厘頭（英文）
島

**島**（）指完全被海、河、湖等水體包圍嘅陸地。又有叫、、、等等，字義相近，亦有分別，地域習用唔同。廣東話地名，多數用洲。如香港嘅長洲。受中國近代政權統一影響，有啲改以島為尾。學術上多稱島。

洲經佛教，引伸到大洲，畀大洋包圍。如今世界七大洲概念，歐洲、亞洲，由此而來。

## 名
洲名，受地域，起名族羣，洲形，時局，政治變更，而有所變化。

### 洲

最初寫州，甲骨文已有，水中地咁解。古文明，由耕田發展出來，養起眾多人，多數江邊水邊，州就係川中地嘅形態，水中可居嘅地方。之後州字加義，轉為地域分野。於是另造新字洲，以示原意。

洲做地名，廣東有好多，如電白有竹洲。上下川附近有漭洲。珠海有香洲。零丁洋有三板洲。香港有坪洲、長洲、昂船洲、菓洲。廣州黃埔原有章洲。大鵬灣專洲。福建泉州，有湄洲。

佛教講世界，有四洲，浮喺水上，即四大洲。翻譯西洋世界分野，如亞洲歐洲，亦參攷佛教概念而來。

#### 字
《說文》
 州。水中可居曰州。周遶其旁，从重川。昔堯遭洪水，民居水中高土，故曰九州。《詩》曰：在河之州。一曰：州，疇也。各疇其土而生之。

### 島
，原寫**㠀**，上鳥下山，島指海中住得嘅山。有異寫**嶋**。現今外國名多繙為島。

#### 字
《說文》
 㠀。海中往往有山可依止曰㠀。从山，鳥聲。讀若《詩》曰：蔦與女蘿。

### 嶼
，意思同島一樣。但通常指細啲。福建話常用，如鼓浪嶼、糖嶼，廣東話少用。香港有大嶼山，但嶼字可能另一啲字訛變。

#### 字
《說文》
 嶼。㠀也。从山，與聲。

### 山
，海水之州都係山，中國古輿圖常見。廣東有零丁山、萬山、七星山。福州有馬祖山。浙江臺灣，以及東海，多叫山，如舟山。

### 星
，通常幾個洲為一組，如「七星」、「九星」等。

### 簪或針
或，好細嘅洲，細到石咁，如大星簪。

### 沙
，水上浮出來嘅沙洲，多數喺江口。如萬頃沙。亦有南海大洋中積沙地。

### 礁
，水面見到嘅石，沉低過水面，就係暗礁，福建嗰面常用，如將軍礁。現今學術亦用，如珊瑚礁。

### 其他
近代學術跟日本，通稱島為多，按西洋意思，繙有羣島、列島。另有火山島，人工島。

## 睇埋

*半島
*安全島
行政長官

**行政長官**，分別根據兩本基本法，係中華人民共和國嘅特別行政區嘅元首同政府首長，又叫做**特別行政區首長**，簡稱**特首**。

## 有關文章
*香港特別行政區行政長官
*澳門特別行政區行政長官

*中華民國
**海南特別行政區行政長官
**台灣省行政長官
*北韓
**新義州特別行政區行政長官
蚊

**蚊**（）呢種昆蟲，細，亦會飛，特徵佢條嘴，又細又長，學名口器。佢六隻腳都好長下。生物學屬雙翅目**蚊科**，雙翅目意思，用一對翼飛。蚊科品種有成三千六百，古老而繁衍成功品種。佢生命經歷卵、幼蟲、蛹、成蟲，亦即完全變態。未成年幼蟲叫**孑孓**，活喺水裏面，頭殼完完整整，重有一對氣孔喺第八腹節後面，用來呼吸空氣，有乜風吹草動，會曉潛水。就算蛹都喺水入便，而且識得游。

所有蚊都吸食花蜜，但亦有品種會兼食其他。大眾認識蚊會吸血，但三千六百種之中，有二百二十七種見到吸人血，而當中主要致病，有伊蚊、按蚊、家蚊三屬，當中埃及伊蚊、白紋伊蚊、尖音家蚊、四斑按蚊四種，會容易遇到。吸血品種，蚊公吸食植物汁液為生嘅，要頻頻搵食，幾日無糖就餓死。而蚊乸會吸血補充營養嚟生蛋，因為要血嘅氮，亦即蛋白質，會特登過瀘紅血球出來，其他就邊吸邊屙。佢長長口器，本來就用來吸花蜜，喺吸血中，演變成六管，有唔同用途。有切開表皮，有撐大開口，有注射止凝血劑、麻醉劑，到至尾吸血。

佢可謂世界頭號殺手，佢帶傳染病，殺死好多人。但佢帶乜病源，亦有專屬。佢會揀人吸，以二氧化碳濃度，搵獵物所在，近就揀氣味重、體溫高部位來叮。吸血唔一定揀人，中意馬、牛、雀多啲，唔同品種吸食喜好亦唔同，其他蟲又有，兩棲類都有。

吸血蚊惹人厭，不過生態上亦好重要，好多動物靠佢為食，例如魚就中意食孑孓。唔能肆意滅絕，會影響生態。有啲滅蚊方法，會連累埋唔吸血品種。

## 構造
蚊係真昆蟲，有分頭胸腹三個部分。胸部有出六隻腳。

得一對翼，係前翼，冇後翼同中翼。後翼進化成定風棒，而中翼就同好多昆蟲一樣，完全退化咗。

## 傳染疾病
蚊喺吸血嘅時候，亦可能會同時帶傳染病，傳染瘧疾、登革熱、黃熱病、絲蟲病等等，而佢同時亦都係某啲病原體嘅中間寄主，所以啲人通常會將蚊列為害蟲嘅一種。

## 分類
* 伊蚊 *Aedes*
* 按蚊 *Anopheles*
* 叢蚊 *Armigeres*
* 苛蚊 *Coquillettidia*
* 家蚊*Culex*
* 絨蚊 *Culiseta*
* 費蚊 *Ficalbia*
* 黑蚊 *Heizmznnia*
* 嗜血蚊 *Hemagogus*
* 霍蚊 *Hodgesia*
* 鉤蚊 *Malaya*
* 曼蚊 *Mansonia* 
* 妙蚊 *Minmomyia*
* 直腳蚊 *Orthopodomyia*
* 鱗蚊 *Psorophora*
* 煞蚊 *Sabethes*
* 土蚊 *Topomyia*
* 巨蚊 *Toxorhynchites*
* 翠蚊 *Tripteroides*
* 尤蚊 *Udaya*
* 藍帶蚊 *Uranotaenia*

## 攷
2005年安曼炸彈襲擊

**2005安曼炸彈襲擊**係約旦首都安曼一連串有預謀嘅自殺式炸彈襲擊。呢次襲擊發生響2005年11月9號，總共有三間酒店俾人炸，分別係凱悅酒店、拉迪臣酒店同埋地時酒店。呢單嘢有56人死咗（包括3名中國人），250人受傷。

當時響拉迪臣酒店裏面，費城波場正正舉行緊婚禮，有成三百位賓客。當其時突然間爆炸，成個波場炸到爛晒，玻璃窗都飛晒落街，連個天花板都冧埋。唔單止咁，連大堂嘅天花、燈，傢俬，玻璃門都整到爛晒。

第二個炸彈就響安曼凱悅酒店嘅大堂度爆，破壞力一樣咁勁。酒店大門口、柱、天花磚坐冚辦唥炸爛晒。連帶接待處同酒吧都炸埋。
亞洲

（古希臘文：**Ασία**；），舊時又譯，簡稱，係七大洲中最大（佔地球面積8.6%、陸地總面積29.4%）、人口最多（2010年佔世界人口嘅60.5%）嘅大洲，全部土地喺東半球；大部分土地喺北半球。大致上可分做東亞、東南亞、南亞、西亞、中亞、北亞六個部分。

## 地理
亞洲喺歐亞大陸東邊，同非洲隔住蘇彝士運河、亞丁灣、曼德海峽同紅海；同歐洲隔住烏拉山脈、高加索山脈、烏拉河、裏海、土耳其海峽、黑海同愛琴海；同北美洲隔住白令海峽。亞洲東面係太平洋；北面係北冰洋；南面就係印度洋。亞洲跨越嘅經緯度好廣闊，最東同最西嘅時差有成11個鐘。

## 名
「亞細亞」嘅譯音來自拉丁文，佢嘅詞源來自古希臘文，係古希臘人稱呼佢哋嘅東面，又有講法話意思係太陽昇起嘅地方。又有種講法認爲，呢個詞源自希臘人東面嘅亞述人，「亞述」轉成古希臘文嘅，對應拉丁文嘅。而亞述話中，呢個詞嘅意思亦係東方。原本「亞細亞」係指而家嘅小亞細亞，後來泛指東方，之後成爲大洲名。

## 亞洲國家一覽

;註：

**1**香港同埋澳門目前係中華人民共和國嘅「特別行政區」。
**2**中華民國目前實際統治範圍為台灣、澎湖、金門、馬祖、東沙群島同埋南沙群島地區，請睇台灣問題。
**3**巴勒斯坦由於以巴衝突，到家下都冇確定嘅邊界。
**4**土耳其傳統上被認為係一個歐洲國家，佢絕大部分地區屬於亞洲，只有博斯普魯斯海峽、馬爾馬拉海同埋達達尼爾海峽以西嘅3%國土，比如伊斯坦布爾，至係位於歐洲大陸。
**5**俄羅斯大部分國土位於亞洲，即烏拉爾山脈，烏拉爾河，高加索山脈以東地區，但傳統上被認為屬於歐洲。
**6**其中俄羅斯同埋土耳其嘅歐洲部分冇計入亞洲總面積內，所以呢個數大過實際亞洲總面積。
**7**克什米爾地區存在多國之間嘅領土爭議。中印邊界東段亦存在領土糾紛，上面地圖標示嘅係印度方面要求，中國方面認為喜馬拉雅山南坡屬於中國固有領土。


## 亞洲主要地理圖

## 註釋

## 參考
基里地馬地

（）係太平洋一個珊瑚礁。占士曲喺1777年12月24號發現呢個島，所以叫做聖誕島。響珊瑚礁之中，用陸地面積來計，佢係世界最大嘅。唔單止咁，佢重係現存最古老嘅珊瑚礁。響1956年到1962年之間，英國同美國喺呢度做核試。個島今日係屬於基里巴斯。

基里地馬地亦係世界上最早迎接新年同埋日出嘅地級市。佢喺立國之後，時區一直係UTC-10，直到1994年12月30號，基里巴斯政府宣佈將佢本國時區改成UTC+14而跳過咗1994年12月31號而直接入咗1995年元旦。另外，佢雖然同兩個美屬無人島——豪蘭島同貝克島只係一海相隔，但係有26個鐘頭時差。
熱帶氣旋

**熱帶氣旋**（**tropical cyclone**）係一種低氣壓天氣系統，喺熱帶或亞熱帶海域（例如太平洋，北大西洋，印度洋）形成，佢嘅能量嚟自水蒸氣冷卻凝固嗰陣放出嘅潛熱。移動就主要係受到科氏力同其他大尺度天氣系統嘅影響，最終會喺海上消散、轉化做溫帶氣旋或者登陸後喺陸上消散。登陸嘅熱帶氣旋可以造成嚴重嘅財產或者人命傷亡，係由天氣引發嘅天災之一。不過熱帶氣旋亦係大氣循環其中一個組成部分，將熱能由赤道地區帶去高緯度。

熱帶氣旋嘅環流受科氏力影響而圍住中心旋轉。喺北半球，熱帶氣旋沿逆時針方向轉，而喺南半球就順時針咁轉。

## 名
熱帶海洋上高產生嘅氣旋統稱「熱帶氣旋」，但喺唔同嘅海洋有唔同嘅叫法，例如北太平洋西部嘅叫做「颱風」（英文：typhoon），北大西洋嘅叫「颶風」（英文：hurricane），印度洋嘅叫「氣旋風暴」（英文：cyclone）。菲律賓人叫佢做「baguio」，澳洲土著叫法係「willy-willy」。

據香港天文台總學術主任呂永康所寫，古代漢文文獻顯示，古時冇明確區分「颱風」同「颶風」，好難準確斷定東亞氣象史上幾時開始用「颱風」呢個詞。到明代為止，文獻都係寫「颶風」，冇寫「颱風」嘅。清代開始有文獻以「颶風」來描述春季出現嘅短暫狂風，並以「颱風」來形容夏季較為持續嘅強風。

喺香港，歷史文獻顯示，「颱風」同「颶風」試過係通用嘅。例如1950年天文台出版嘅《本地風暴訊號資料冊》就寫住當時十號風球個名叫做「颶風或颱風訊號」（表示風力將達到颶風或颱風程度，風速每個鐘64海里（118公里）或以上）。自1960代中期至1970年代開始，天文台統一用「颱風」作為熱帶氣旋強度嘅分類，而「颶風」就 kaai3 來描述某一地點所感受嘅風力。

## 分類
香港天文台將熱帶氣旋分成6種。

## 防災
會打風嘅地方通常都有一系列措施應對熱帶氣旋吹襲。喺香港，當八號或以上嘅警告信號發出嗰陣，多數人就唔使返工、返學。喺澳門，8號風球發出個話，學校停課。呢D額外嘅唔使做嘅日期，俗稱「風假」。

## 註

## 參考

## 出邊網頁

* 香港天文台：熱帶氣旋主頁
** 最新熱帶氣旋警告及有關資料
* 台灣交通部中央氣象署：颱風百問
颱風

**颱風**係熱帶氣旋嘅一種。氣象學嚟講，按世界氣象組織定義：熱帶氣旋中心持續風速去到12級或以上（即係每秒32.7米）叫做**颶風**（hurricane）或者本地近似意思嘅名，其中北太平洋西部（國際日期線以西，包括南中國海）用緊嘅近似嘅名就係**颱風**（typhoon）。

據美國軍方聯合颱風警報中心統計，由 1959年到 2004年，喺西太平洋同南中國海海域，平均每年有 17.7 個颱風，最多喺八月出現，其次就係九月同十月。

## 詞源
颱風係俗語上用嚟統稱西太平洋上高嗰啲熱帶氣旋。其他地區嘅熱帶氣旋就分別有佢哋各自嘅俗稱。
 
## 結構、災害、生成條件

*睇[[熱帶氣旋]]*

## 睇埋
*熱帶氣旋
*龍捲風
*颶風
*熱帶氣旋強度分析法
*香港熱帶氣旋警告訊號

## 拎
* 氣象武器
* 國際氣象組織
* 台灣颱風資訊中心全球資訊網
* 熱帶氣旋資訊
* 香港天文台：西北太平洋及南海熱帶氣旋名字(2004-)
* 熱帶氣旋分級
* 西北太平洋熱帶氣旋移動之研究報告
* 熱帶氣旋字典